Şahin Mustafayev: Sərhəd-keçid məntəqələrində infrastruktur təminatının yaxşılaşdırılması istiqamətində işlər aparılacaq\nAna səhifə » Qəzetin pdf formatı\t» Şahin Mustafayev: Sərhəd-keçid məntəqələrində infrastruktur təminatının yaxşılaşdırılması istiqamətində işlər aparılacaq\nBu il və gələn illərdə yeni sərhəd-keçid məntəqələrində infrastruktur təminatının yaxşılaşdırılması istiqamətində işlər aparılacaq.\n“Rusiya ilə yol infrastrukturunun yaxşılaşdırılması istiqamətində keçən il önəmli illərdən biri olub. Keçən ilin sonunda çoxdan gözlənilən Samur çayı üzərində yeni körpünün inşası başa çatdırılıb, açılışı baş tutub. Bu infrastruktur layihəsinin icra olunması iki ölkə arasında ticarət mübadiləsinə çox ciddi müsbət təsir göstərəcək. Eyni zamanda, hökumətlərarası komissiya çərçivəsində yeni infrastruktur layihələrinin həyata keçirilməsi istiqamətində işlər aparılır. Rusiya ilə bizim üç sərhəd-keçid məntəqəmiz var. Biz bu il və gələn illərdə o yeni sərhəd-keçid məntəqələrində də infrastruktur təminatının yaxşılaşdırılması istiqamətində işlər aparacağıq. Həmçinin turizmin inkişafı baxımından Rusiyadan gələn turistlərin sayı önəmli dərəcədə artıb. Artıq məhz nağdsız əməliyyatların həyata keçirilməsinin artırılması baxımından Rusiyanın “Mir” sisteminin Azərbaycanda tətbiqi məsələləri öyrənilir və yaxın gələcəkdə bizim iqtisadiyyata və ölkəmizin maraqlarına uyğun gələrsə, bu sistemin də tətbiqi baş tutacaq. Sistemin tətbiqi nəticəsində turizm imkanlarının, eyni zamanda, Azərbaycana valyuta daxilolmalarının artımı da gözlənilir”, - deyə Ş.Mustafayev qeyd edib.


Yerevana mer seçə bilməyiblər\nXüsusi iclas baş tutmayıb\nİyulun 16-da Yerevanın Ağsaqqallar Şurası paytaxt merinin seçilməsi üçün növbədənkənar iclas çağırıb.\nİclasda şuranın 65 üzvündən cəmi beşi iştirak edib. Bundan başqa “Yerkir tsirani” partiyasının 3 üzvü, eləcə də vitse-mer Kamo Areyan da iclasa qatılıb. İclası aparan Areyan kvorumun olmadığını deyib.\nŞurada təmsil olunan üç qüvvədən ikisi – Respublika partiyası və Yelk bloku daha öncə bildiriblər ki, merliyə namizədliklərini verməyəcək, iclasa getməyəcəklər.\nSayca azlıqda olan “Yerkir tsirani” isə Zarui Postanjian-ın namizədliyini irəli sürüb. Bu gün özü və tərəfdarları meriya qarşısında dəstək aksiyası da keçiriblər.\nİyulun 9-da Taron Markarian mer vəzifəsindən istefa verib.\nQanunvericiliyə görə, Ağsaqqallar Şurası yeni meri seçə bilməsə, buraxılacaq və yeni şəhər seçkiləri təyin olunacaq.


Bu gün "Qızıl top"un SAHİBİ BƏLLİ OLACAQ » Yenixeber.org - Oxu xəbərin olsun\nYenixeber.org: Bakı vaxtilə 00:00-da başalanacaq təqdimat mərasimi Fransanın paytaxtı Parisdə keçiriləcək.\nBu il "Qızıl top"a 30 futbolçu namizəd göstərilib. Onlardan 4-ü qapıçı, 4-ü müdafiəçi, 7-si yarımmüdafiəçi, 15-i isə hücumçudur. Əsas namizəd Xorvatiya millisinin və "Real Madrid"in futbolçusu Luka Modriçdir. O, millinin tərkibində 2018-ci ildə Dünya Çempionatının gümüş mükafatçısı və “Real”ın heyətində Çempionlar Liqasının qalibi olub.\nTarix: 03-12-2018 15:15\n"Barselona" - "Real" matçı bitdi- Şok hesab\nZinəddin Zidan "Real Madrid"in baş məşqçi postundan istefa verib


Donuz ətini yemek niyə haramdır? » Ahlibeyt.ge\nAhlibeyt.ge » İslam elimləri » Donuz ətini yemek niyə haramdır?\nTarix: 19-10-2020, 10:19\nMüsəlmanlar Allahın donuz ətini haram buyurduğunu yaxşı bilir və öz qidalarında donuz ətindən qətiyyən istifadə etmirlər. Donuz ətinin qida kimi yararsız olması barədəki faktlar az deyil.\nBu faktlar həm elmi, həm də elmi-kütləvi ədəbiyyatda dərc olunmuşdur. Lakin insanlar nədənsə, bu cür faktlara etinasız yanaşır və müxtəlif növlü qidalar hazırlanmasında donuz ətindən geniş surətdə istifadə edirlər.həm də etiraf olunmalıdır ki, donuz əti və ondan hazırlanmış məmulatlar hələ qədim dövrlərdən başlayaraq ən çox istifadə edilən qida məhsullarındandır.\nEv donuzlarının əcdadı digər vəhşi heyvanlara nisbətən insandan daha az qorxan vəhşi qabandır. Qədim insanın əkdiyi müxtəlif bitkilər vəhşi qabanları şirnikləndirirdi.\nİnsanların ciddi səylərinə baxmayaraq, vəhşi qabanlar öz balaları ilə birlikdə «gecə oğrularına» çevrildi. İnsanlar donuz balalarını tutmağa, çoxaltmağa və əhilləşdirməyə başladılar.\nQabanlar qabaqlarına çıxan hər şeyi yediklərindən (onlar palıd qozası, qoz, toxum, giləmeyvə, göbələk, yabanı bitkilərin kökləri, həşərat, qurbağa, kiçik gəmiricilər, quş yumurtası və s. ilə qidalanırlar) onları əhliləşdirmək çətin olmadı. Beləliklə, vəhşi qaban indiki donuza çevrildi və ev heyvanları cərgəsində itdən sonra ikinci yer tutdu.\nQədim dövrlərdə Çin vəMisirdə donuzlar müqəddəs heyvan sayılırdı. Bu ölkələrdə donuzlar xoşbəxtlik və firavanlıq rəmzi idi. Fironların, imperatorların və kralların sarayında xüsusi donuzabaxan vəzifəsi mövcud idi.\nYalnız dini və dövlət bayramlarında donuz əti yeməyə icazə verilirdi. Roma imperiyasında donuz ətinin dadını yaxşılaşdırmaq üçün, kəsməmişdən əvvəl donuza çaxır içirirdilər.\nBəzi papuas qəbilələrində isə hətta qadınlar donuz balalarına öz döşlərindən süd də verirdilər. Yeni qvineyada yaşayan papuas qəbilələri arasında donuza pərəstiş halı indiyə kimi qalmaqdadır. Donuz onlarda ailənin üzvü sayılır. Donuza adla müraciət edir, onunla söhbətləşir, danışırlar.\nDonuz xəstələndikdə, yaxud şikəst olduqda papuaslar kədərlənir və ağlayırlar. Papuaslar donuzu öz yedikləri qidalarla yemləyirlər. İnsanlar ilə donuzlar, həmçinin digər heyvanlar arasındakı bu cür münasibətlər indi də bəzi başqa (hətta «mədəni») xalqlarda mövcuddur.\nLakin insanlarla donuzlar arasındakı «yaxşı» münasibət, donuz əti yeməklə insanların ağır nəticələrə gətirib çıxaran (hətta ölümlə nəticələnən) müxtəlif xəstəliklərə yoluxmaları ilə pozulmağa başladı.\n«Onların ətini yeməyin və leşlərinə toxunmayın; onlar sizin üçün murdardırlar» («Bibliya», «Levit» kitabı, 11:8).\nArtıq bu gün donuz ətinin insan orqanizminə zərəri barədə inkaredilməz elmi faktlar mövcuddur. Bu dəlillərdən bəzisini sadalayaq. Alimlərin çoxsaylı tədqiqatları nəticəsində müəyyən olunmuşdur ki, təkcə ev donuzunun deyil, qabanın da ətini yedikdə, insan trixinellyoz kimi ağır xəstəliyə yoluxur.\nBu xəstəliyin törədicisi donuz orqanizmində yaşayan «trixinella» (Trishinella spiralis) adlı parazitdir. Yoluxmuş donuz ətini yedikdən, adətən 2-3 həftə sonra trixinelyoz xəstəliyi başlayır.\nBu zaman bədənin hərarəti xeyli yüksəlir, möhkəm baş ağrıları və əzələlərdə ağrılar başlayır, mədə-bağırsaq pozuntuları, ürək-damar çatışmazlığı, ürəkbulanma, qusma, titrəmə, göz oymacıqlarında «şişkinlik» müşahidə edilir.\nBunu da bilmək vacibdir ki, donuz ətindəki xəstəliktörədicii «trixinellər» xarici təsirlərə qarşı xeyli davamlıdır. Onlar hətta -10 dərəcə temperaturda dondurulmuş ətdə belə yaşayır.\nBir vaxtlar hesab edirdilər ki, trixinellər -35 dərəcədən aşağı və +100 dərəcədən yuxarı temperaturda məhv olur. Lakin müasir bioloji tədqiqatlar nəticəsində sübut olunmuşdur ki, bu cür tövsiyələr tamamilə səmərəsizdir; çünki ətdəki trixinell süfrələrini heç bir üsulla emal prosesləri qətiyyən qorxulu deyil; bu mənada, buzlama və hisəvermə proseslərindən danışmağa belə dəyməz. Bəzən hətta ölümlə nəticələnən bu cür təhlükəli xəstəlikdən yeganə qorunma üsulu - donuz əti yeməməkdir.\nTrixinelldən başqa, donuzların bədənində viruslar da yaşayır və çoxalır. Ensefalit (baş-beyin ilthabı) kimi ağır virusu qansoran həşəratlar vasitəsilə donuzlardan insanlara ötürülür.\nYoluxucu ensefalit virusu çox kəskin ağırlaşmalara - üz və ətraf əzələlərinin qıc olmasına, iflicə, udma və tənəffüs pozulmalarına, huşun itirilməsinə, psixi pozğunluqlara, çox vaxt isə ölümə səbəb olur.\n1999-cu ilin yazında Malayziyada yüksək ölüm səviyyəsi ilə müşiyət olunan ensefalit epidemiyasının yayılması, bu mənada çox səciyyəvi hadisədir.\nÖlkə höküməti əlverişsiz bölgələrdəki bütün donuzların məhv ediməsi haqqında qərar qəbul etdi. Bu zaman 400 000-ə yaxın donuz məhv edildi.\nƏlbətdə bu dövlət üçün böyük maddi zərər idi. Amma bütün əhalisi Yaradanın qadağanlarına riayət edən bir ölkədə belə hadisələr baş verə bilməz.\nDonuz vasitəsilə insnın yoluxduğu, bundan heç də az təhlükəli olmayan digər xəstəlik isə Listeriozdur. Bu xəstəliyi B. Proteus bakteriyaları törədir.\nDonuz əti, ondan hazırlanmış məhsul və məmulatların işlənilməsi və satışı ilə məşğul olan ət kombinatı, ictimai yeyinti və ticarət şəbəkəsi işçiləri listeriozla yoluxurlar.\nK. V. Bobrişevin «Allah bu cür müalicə edir» adlı kitabında nəşr edilmiş elmi arayışda, donuz əti yeyən insanların xərçəng kimi dəhşətli bəla ilə xəstələnmə mexanizmi barədə informasiya verilir.\nAşağıda həmin kitabdan qısaca sitat göstəririk: «Dünya alimləri donuz hüceyrələrini əsaslı surətdə tədqiq etdikdən sonra belə bir yekdil rəyə gəlmişlər: yağlı donuz hüceyrələri mədə şirəsində həll olmur; lakin lakin insan orqanizmində yığılaraq sonradan bədxassəli şişə çevrlən yad cisim təşkil edir…» (K. V. Borbişev, 1996, s. 43).\nOxucunu yormamaq üçün, donuz əti vasitəsilə insanın yoluxduğu digər xəstəliklərin adını sadalamırıq. Bunlar, donuz ətindən qida kimi etmək və bunun insan üçün ağır nəticələri ilə bağlı məlumatlar idi.\nDonuz əti yeyən insanlar bunu da bilməlidirlər ki, donuz ətinin fiziki sağlamlığa zərəri təsiri özünü həmin an deyil, sonradan da biruzə verə bilər.\nDonuzların öyrənilməsi ilə bağlı tibb- biologiya elmlərinə aid bir sıra başqa məlumatlar da mövcuddur. Bundardan bəzisini sadalayırıq.\nHüceyrə və molekullar səviyyələrdə aparılan müasir tədqiqatlarla sübut olunmuşdur ki, donuz toxumalarının strukturu insan toxumalarının strukturuna çox yaxındır.\nBir çox göstəricilər, xüsusilə qadın tərkibi həzm prosesinin fiziologiyası, hər şeylə qidalanmaq və s. cəhətdən insana digər heyvanlara nisbətən donuz daha yaxındır. Bü mənada yalnız meymunlar istisna təşkil edir.\nDonuzlar, insanlara xas olan xəstəliklərlə xəstələnirlər. Bu zaman onlar, elə insanları müalicə etmək üçün istifadə olunan dərman preparatları ilə (həm də təxminən eyni dozalarda) müalicə oluna bilər.\nBu oxşarlıqdan istifadə edən tədqiqatçılar, yeni yaradılan dərman preparatlarının dozasını ilk öncə donuzlar üzərində sınaqdan keçirirlər. Radiaktiv və toksik maddələrin insan orqanizminə təsir mexanizmi və nəticələri, donuzlar üzərində keçirilmiş təcrübələr əsasında öyrənilmişdir.\nDonuzların orqanizminə alkoqolun təsirinin öyrənilməsi üzrə tibb-bioloji təcrübələr çox maraqlı nəticələr vermişdir. Tədqiqatlar göstərmişdir ki, həm cavan, həm də yaşlı donuzlar asanlıqla və heç bir məcburiyyət olmadan böyük miqdarda alkoqol qəbul edə bilirlər.\nOrqanizmlərində alkoqola qarşı refleks yaranmış «əyyaş donuzlar»ın davranışı bu cür təsvir edilir: «əyyaş donuzlar müəyyən saatlarda ayaqlarının birini götürüb digərini qoyub xortuldayır, səbirsizliklə spirt dolu çanağı gözləyirlər.\nHəsrəti çəkilən içki görünən kimi, heyvanlar öz payları uğrunda mübarizəyə başlayır, sonra isə birlikdə bəxtəvər surətdə döşəmənin üstündə tir-tap uzanıb yatırlar».\nDonuzlar üzərində aparılmış təcrübələrin nəticələri xroniki «əyyaş donuzlar»la əyyaş insanların hərəkət və aqibətlərində olan bənzərlikləri nümayiş etdirir.\nDonuza gəlincə, onun beyni bütün bədən kütləsinin cəmi 0,05%-ni təşkil etdiyindən, sərxoş vəziyyətdə öz davranışına nəarət edə bilmir və xroniki əyyaşlığın təhlükəsini dərk etmir.\nİnsan beyni isə, bədən kütləsinin 2%-ni təşkil etdiyindən, o, öz davranışına nəzarət etməli və özünü xroniki sərxoşluqdan çəkindirməli idi.\nHeç olmazsa, bu fərqə görə, şüurlu insan donuz kimi içməməlidir. Bunu da qeyd etməyi zəruri sayırıq ki, sistematik surətdə alkoqol qəbul edərək öz davranışında donuzlara eyniyyət təşkil edən insanlar da az deyillər; çünki onlar böyük Yaradanın başqa bir qadağanını pozurlar.\nMüqəddəs Quranda həmin qadağan haqqında belə deyilir: «Ey iman gətirənlər! Şərab da, qumar da, bütlər də, fal oxları da Şeytan əməlindən olan murdar bir şeydir.\nBunlardan çəkinin ki, bəlkə, nicat tapasınız!» (Quran, «Maidə» surəsi, 90-cı ayə). Oxucuda sual yarana bilər ki, donuz problemini nə üçün bu qədər dəqiqliklə araşdırırıq?\nİnsanın təbiət üzərindəki təcrübələrinin mümkün olan məhvedici nəticələri barədə müəyyən aydınlıq yaratmaq üçün daha bir nadir təcrübə ilə tanış olaq və onun nəticələri üzərində düşünək. Elmi ədəbiyyatda təqribən 20-25 min növü əhatə edən bir hücerəlilər üzərində aparılmış təcrübələr barədə məlumatlar mövcuddur.\nTəcrübə, bir növün digər növ ilə yemlənməsindən ibarət idi. Nəticə heyranedici oldu: digər növdən olan birhücerəlini yemiş birhüceyrəlidə, öz «yem»inə məxsus irsi əlamətlər əmələ gəlmişdi.\nMəntiq sadə, nəticə isə birmənalıdır: bir fərdin özünəbənzər digər fərdi yeməsi ilə irsi əlamətlərin bir fərddən digərinə ötürülməsi baş vermişdi. Bu zaman xromosomlar həzmetmə prosesində qida məhsullarının mənimsənilməsi ilə örtülürdü.\nBirhüceyrəli orqanizmlər üzərində aparılmış təcrübənin və birhüceyrəlilər arasındakı qarşılıqlı münasibətlərin modelini mürəkkəb sistemli orqanizmlər, xüsusi halda insan və donuz orqanizmləri üzərinə köçürək və fərziyyə irəli sürək:\nDonuz əti yeyənlərin çoxu bu mövqe ilə razılaşmayaraq belə bir əks-müddəa irəli sürə bilər ki, «onda, mal əti, qoyun əti, toyuq və s. də yemək olmaz».\nLakin bu qətiyyən belə deyil. Əlbətdə, inək, qoyun, toyuq orqanizmlərində də hər cür parazitlər əmələ gəlir. Lakin onlar termik emal zamanı məhv olur.\nLakin donuz parazitləri - trixinellər, qeyd edildiyi kimi, emal zamanı məhv olmur. Hətta əgər donuz parazitləri, donuz ətinin emalı prosesində məhv edilsəydilər belə, donuz orqanlarının köçürülməsi zamanı həmin parazitlər məhv olmazdı; çünki transplantasiya praktiki olaraq canlı toxumalar köçürülür.\nAmma məsələ tamamilə başqa şeydədir. Araşdırılan məsələnin əsasını bu sual təşkil edir: bəlkə donuzların orqan və toxumaları vasitəsilə ksenotransplantasiya problemlərinin həllinə yönəldilmiş metod və vasitələr axtarmaq lazımdır?\nZənnimcə, bu, lazım deyil. Əldə olan əsas - çoxsaylı elmi tədqiqatlardan göründüyü kimi, insan və donuzların genetik kodlarının bir-birinə çox oxşar olmasıdır.\nDünyada bircə nəfər alim tapmaq mümkün deyil ki, bu cür riskli təcrübələr zamanı mutasiya prosesinin imkansızlığına təminat versin.\nBöyük Yaradanın Quran və Bibliyadakı sözlərini oxuculara bir daha xatırladırıq: «…Donuz əti…sizə haram edildi…» (Quran, «Maidə» surəsi, 3-cü ayə).\n«Onların ətini yeməyin və leşlərinə toxunmayın; onlar sizin üçün mürdardır» («Bibliya, «Levit» kitabı, 11:8).\n«İlahi əczaxananın dərmanları» adlı kitabda nəşr edilmiş təmiz və natəmiz (murdar) ətlər barəsindəki müasir elmi məlumatlar barədə informasiyanı təqdim edirik.\nAmerikalı alimlər təcrübə məqsədilə əvvəlcə təmiz (pak) heyvanların, sonra isə donuzun əzələlərindən ətdə olan bütün substansiyaları (əsas maddələri) çıxararaq, onlara acıpaxla əkinlərini gübrələmişlər.\nTəcrübə nəticəsində müəyyən olunmuşdur ki, pak heyvanların ətindən çəkilmiş şirə bitki əkinlərinin artımına mane olmamışdır; donuz ətindən elə həmin texnologiya əsasında çəkilmiş şirə isə əkinlər üçün zəhərli olmuşdur. (Yan Şuls, Edita Uberquber - «İlahi əczaxananın dərmanları», MÇP «Anfas», Kiyev, 1994, s. 24).\nAllahın qadağanları insanlar üçün mütləq həqiqət olmalıdır. Əgər Böyük Yaradan insana donuz əti yeməyi qadağan edirsə, şüurlu insan yaxşı olar ki, onu yeməsin.\nLakin əgər insan, Böyük Yaradana qulaq asmayıb donuz əti yeyir və şeytanın təhriklərinə uyursa, bu halda Allah tərəfindən ciddi cəzalanmaq təhlükəsi altına düşür.\nDemək, daha yaxşı olar ki, insan bu qadağaya əməl etsin, həm də tərəddüdsüz surətdə. İnsan bilməli və yadda saxlamalıdır ki, donuz əti yeməklə onun mənəviyyatına dəyən ziyan, onun sağlamlığına dəyən ziyandan daha artıqdır.\nFƏLSƏFƏNİN MƏNASI VƏ YARANMA TARİXİ


Erməni mediası Paşinyanı təhqir etdi: Ona layiq olan | No Comment\n20 sentyabr 2021, 11:04\nErməni mediası Paşinyanı təhqir etdi: Ona layiq olan söyüşlərlə…\n“Ötən gün Şahverdilər istiqamətində (Vorotan) iki mülki vətəndaşımız itkin düşmüşdü. Məğlubiyyət simvolu Nikol Paşinyan, ölkənin Baş nazir kürsüsündə qaldıqca bu kimi hallar davam edəcək. Bu o deməkdir ki, ya bu cür hadisələri qəbul edirik, ya da Nikoldan güc alırıq. Təəssüf ki, başqa variant yoxdur”.\nNOCOMMENT yenisabah-a istinadən xəbər verir ki, bu sözləri “Hraparak” nəşrinin jurnalisti Vaxtanq Siradeqyan öz yazısında qeyd edib.\n“Ancaq Nikol indi alternativ təkliflər edir. Guya o 15 il əvvəl hansısa alternativ təkliflər etdi? O zaman da belə olmadı. Bundan sonra da uzun illər boyunca indiki hakimiyyətə qarşı mübarizə aparacağam”.\nVaxtanq Siradeqyan fikirləşir ki, Nikolun “alternativ” variantları, o vaxt onun parlamentə seçilməsi haqqında olan fikirlərdə xüsusi mülahizələr yaradırdı. Ancaq Ter-Petrosyanın bir neçə ay sonra yenidən siyasi sahədə göründüyünü nəzərə alanda, Nikolun 2007-ci ildə parlamentə girməsinin Ermənistanın siyasi həyatına heç bir təsiri olmayacaqdı.\n“Bir şeyi daha xatırlayaq. Nikolun “institusional müxalifət” ifadəsi. Düzünü desəm, yeniliyin nə olduğunu bilmirəm. Milli Məclisdə ən azı bir müxalifət fraksiyasının olması artıq institusionalizmin bir təzahürüdür, məncə. Amma indi cəmiyyətin institutlaşmasına ehtiyacımız var.\nBu o deməkdir ki, Nikola qarşı çıxan cəmiyyət öz-özünə təşkilatlanmalıdır. Nikolun hər hansı bir yerdə görünməsi inkar təzahürləri ilə qarşılanmalıdır. Bu tip etirazlar məğlubiyyətdən bir neçə ay əvvəl idi. Sonra isə ictimai versiya unuduldu. Amma etirazlar yaxın məhəllələrdə, həyətlərdə, müəssisələrdə, mətbəxlərdə, xalqın kasıb kütləsinin daxilində davam edir. Özü də daha sərt ifadələrlə. Daha doğrusu, Nikola layiq ifadələrlə, yəni söyüşlərlə. Amma uzun müddətdir ki, Paşinyan hakimiyyəti tərəfindən ictimaiyyətin qarşısı alınır.”\nJurnalist məğlubiyyətin onlarda yaratdığı acı təzahüləri də bölüşüb: “Məğlubiyyətdən sonra qardaşlarımızı itirdik. Xalq olaraq ağrımız çox dərindir, amma həyat bizə göstərdi ki, Nikolun səyləri nəticəsində ermənilər artıq qonşusunun ağrısını hiss etməyəcək dərəcədə alçalmış və təhqir edilmişdir. Bir-iki gün sonra meydanda keçiriləcək “rəngarəng tədbirlər” də buna sübutdur”.\nNikol Paşinyanın sülh təkliflərinə isə jurnalistin reaksiyası çox sərt olub: “Və daha bir sual. Hadisələr təəssüf ki, Ermənistanın hesabına çox sürətlə inkişaf edir. Baş nazir məğlubiyyətçi sülh təşəbbüsləri ilə nəyin bahasına olursa olsun irəliləməyə çalışır. Bunun başqa bir təzahürü, Türkiyə Prezidenti Ərdoğan tərəfindən Zəngəzur dəhlizi ilə Nikolun sülh təkliflərini şərtləndirilməsidir”.\n23 oktyabr 2021, 21:09\n22 oktyabr 2021, 19:39\n28 oktyabr - 09:58272\n28 oktyabr - 09:36214\n28 oktyabr - 11:34187


Bir rejissor… İki pyes… İki gün – Akademik Milli Dram Teatrı\nBir rejissor… İki pyes… İki gün\nHər dəfə teatrdan qayıdanda içimdə qəribə, tərifəgəlməz hisslər baş qaldırır.\nTamaşa və onun məndə buraxdığı hisslərdən əlavə, teatrın özü haqqında düşüncələrə dalıram. Nədir teatr? Məndən soruşsanız, deyərəm ki, teatr həyatı insanın gözləri önündə əks etdirən güzgüdür. Kitabı açıb oxuyur, onu hansısa ədibin təxəyyülünün və ya güclü müşahidəsinin məhsulu adlandırırıq. Oradakı hadisələri görmür, hiss edirik. Film geniş şəkildə hansısa hadisələr yığınını montajlayıb konkret vaxt çərçivəsində nümayiş etdirir. Teatr isə gündəlik həyatımızda – evdə, yolda, işdə, qonaqlıqda, tədbirdə, görüşdə qarşılaşdığımız, müşahidə etdiyimiz hadisələrin məkanıdır. Sadəcə bu hadisələrin gündəlik həyatdan fərqi adına “tamaşa” deyilməsi və bir qrup insana toplu şəkildə nümayiş olunmasıdır.\nDüşünürəm ki, yaxın keçmişdən fərqli olaraq, indi teatr sahəsində durğunluqdan şikayətlənmək naşükürlük olardı. Hər dəfə tamaşa sonrası bir daha bu sahədəki inkişafa əmin olur və sevinirəm. Zaman keçdikcə istər aktyorluq, istərsə də rejissorluq sənətinə bir-birindən istedadlı gənclər gəlməkdə, özləri ilə birgə yeni nəfəs, yeni ruh gətirməkdədilər. Bir az da mübaliğəyə yol versək, hazırkı teatrımızı gənclərin teatrı adlandıra bilərik.\nƏlif Cahangirli də istedadı və bu sənətə sevgisi ilə seçilən, gələcəyi haqqında başda müəllimləri olmaqla, hər kəsdə böyük ümidlər doğuran gənc rejissordur. Onun Akademik Milli Dram Teatrında rejissor kimi fəaliyyətə başlamasından çox da uzun zaman keçməyib. Amma o, istedadı, zəhməti, bacarığı ilə artıq bir neçə tamaşanın rejissoru, ya da ortaq rejissorudur. Mart ayını onun üçün məhsuldar ay hesab edə bilərik. Çünki martın 27-si və 29-da quruluşunu verdiyi iki tamaşanın premyerası keçirildi. Sevindirici haldır ki, mart ayında sözügedən teatrda ilk dəfə təqdim olunan üç səhnə əsərinin ikisinin rejissoru məhz Əlif Cahangirlidir.\nMartın 27-si Akademik Milli Dram Teatrı üçün başqa səbəbdən də əlamətdar idi. Həmin gün teatrda Abbas Mirzə Şərifzadə adına kiçik səhnə də istifadəyə verildi. Səhnənin ilk açılışı yazıçı Kamal Abdullanın “Bir, iki-bizimki!” pyesi əsasında hazırlanmış eyni adlı tamaşanın premyerası ilə baş tutdu.\nRejissor Əlif Cahangirlinin quruluş verdiyi səhnə əsərinin bədii rəhbəri Akademik Milli Dram Teatrının bədii rəhbər-direktoru, xalq artisti Azər Paşa Nemətov, rəssamı əməkdar mədəniyyət işçisi İlham Elxanoğlu, işıq rəssamı Rafael Həsənov, səs rejissoru Şahanə Səlimova, rejissor assistenti Nərmin Həsənovadır.\nBu, sözügedən pyesin səhnə ilə ilk tanışlığı deyil. Əsər öncə Bakı Kamera teatrında səhnələşdirilib. Ötən il isə dəfələrlə Yuğ teatrında rejissor Gümrah Ömərin quruluşunda “Səsimi unutma” adı ilə nümayiş olunub. Kitabdan oxuduğum pyesə və Yuğ teatrındakı tamaşa haqqında yazılmış resenziyalara nəzər saldıqdan sonra Əlif Cahangirin əsərə daha fərqli və özünəməxsus yanaşdığını gördüm. O, özünün əlavə etdiyi simvollarla pyesi sanki müəlliflə birgə yenidən yazmışdı. Təbii ki, əsərin ruhunu saxlayaraq.\nTamaşa əvvəlcə qəribə dekorasiyası ilə diqqətimi cəlb etdi. Balaca zalda olduqca sadə və bəzək-düzəksiz səhnə qurulmuşdu: məkanda otaq ab-havası yaradan üz-üzə qapılar və sol tərəfdə qoyulmuş masa ilə stul… Ancaq bu otaq biz bildiyimiz, alışdığımız otaqlardan deyil, bu otaqda nəsə qeyri-adi aura var. Sanki çəkisizlik, məkansızlıq hökm sürür burda. Elə buna görə də otağın nə əvvəli var, nə sonu, nə sağı, nə solu. Bir tərəfdə baş verənlər o biri tərəfdə təkrarlanır.\nQırmızı köynəkli, ağ saçlı bir adam (Ayşad Məmmədov) otağın içərisində qəribə hərəkətlər edir: gah kitab oxuyur, gah ora-bura gedir, gah qapıları açıb harasa baxır, gah səs eşidirmiş kimi haranısa, kimisə dinləyir, gah da sakitcə bir tərəfdə oturub gözlərini yumur. İlk baxışdan adamın tənhalığından əziyyət çəkdiyini anlamaq heç də çətin deyil. Amma otaqda baş verən qəribə hallar tamaşaçını gərginlikdə saxlamağa davam edir. Axı hər şey bu qədər sadə ola bilməz. Səssiz, pantomim hərəkətlərlə davam edən əsərdə aktyor hər hərəkətilə daxilindəki təlatümü izləyiciyə ötürür, onu da baxışlarından tutub özünün müəmmalarla dolu taleyinə sürükləyir.\nGərginliklə keçən dəqiqələri daha da gərginləşdirən obrazın hərəkətlərindəki ikiləşmə, ya da hərəkətinin bir otağın içindəcə əksidir. Sanki otağın bir başından o biri başını əks etdirən güzgü asılıb. Nələr baş verdiyini təbii ki, sonra, hadisələr açılanda anlayacaqdıq, ancaq obrazın ruh halı onun yaşantısı haqqında müəyyən fikirlər oyadır. O, düşdüyü vəziyyətdən çıxış yolu axtarır, səssizcə pantomim hərəkətlərinə davam edərkən düşünürəm: bu adam gəncliyini qeyri-müəyyənliklər içərisində keçirmiş, öz həyatını qura bilməmiş, buna görə də əbədi təkliyə məhkum olmuş adamdır. Artıq yaş ötüb, saç ağarıb, tənhalıq ac quzğun kimi cisminə, ruhuna, beyninə daraşıb. Başqa bir tərəfdənsə gəncliyində etmədiklərinin peşmanlıqları didir varlığını. Elə bunları düşünə-düşünə hardansa şair Musa Yaqubun “Eləmədiklərim yandırar məni” misrasını xatırlayıram. Görünür, bu adamı da hansısa eləmədikləri yandırır və gəncliyin xofu, eyni zamanda həsədi yaxasını buraxmır.\nDaha sonra olaylar bir-bir çözülməyə, sirr pərdəsi ortadan qalxmağa başlayır. Bu isə kişinin illər öncə dünyasını dəyişmiş qadınının (İlahə Həsənova) gəlişi ilə baş verir. Təbii ki, bu gəliş də cismən deyil, xəyaləndir. O ölüb, amma kişi sağdır. Deməli, o, kişinin yaddaşında, xatirələrində hələ də yaşayır. Tamaşa da məhz bunun üzərində qurulub: bu iki fərqli dünya insanının söhbəti, bir-birinə təmassız toxunuşları, ehtirası, sevgisi, peşmanlığı, əsəbi, mübahisəsi, yenə də qovuşmaq arzuları. Onların dialoqu az öncə düşündüklərimi müəyyən mənada təsdiqləyir, həmçinin, kişinin xarakteri, kimliyi haqqında geniş düşüncələr yaradır. Bu iki nəfər bir-birini eşitmək istəyir, amma eşitmir, görmək istəyir, amma görmür, duymaq istəyir, amma duymur. Bütün ömürlərini öz ağuşuna alan faciə də məhz budur: bir-birini sevən, bir-birinə can atan insanların bir-birinin dünyalarındakı ayrılıq. Elə birinin ölü, o birinin diri olması da simvolikdir. Onların dünyaları ayrı idi.\nGetdikcə qəhrəman iki dünya arasında qalır, yəni olum və ölüm arasında… Zamanında sevgisinə layiqincə sahib çıxmağa, bir kişi kimi qadınının arxasında dayanmağa gücü çatmayan qəhrəman indi daha böyük sınaq qarşısındadır. Və onu bu sınağa öncə özü, sonra isə vəfat etmiş həyat yoldaşı düçar edir. Qadın hələ də öz sevgisindən, istəyindən vaz keçməyib. Vaxtında onu eşitməyən, ona qarşı etinasızlıq göstərən, özünün də dediyi kimi, mənasını bilmədiyi səbəblər üzündən ondan acıq çıxan sevgilisindən qopa bilmir. İçində hələ də bir ümid var, bəlkə heç omasa indi, məhz indi onu apara bilər. Əslində seçdiyi zaman da buna uyğundur. Çünki indi kişi çəkisizlik, qərarsızlıq içərisində çabalamaqdadır. Onu bu dünyaya bağlayan hər şeyin həqiqətdə heç nə olduğunu anlayıb. Yəni getməyin bir addımlığında dayanıb. Bircə təkan, lap kövrək, zəif bir təkan onu burdan alıb götürəcək. Qadın da o təkanı axtarır, gah şirin dillə onu ələ almağa çalışır, gah hirslə bütün həqiqətləri üzünə çırpıb vicdanını tərpədir, gah da yaşadığı (yaşamadığı!) dünyayla əlaqəsinin itdiyinə inandırmağa cəhd edir.\nBayaqdan otaq kimi gördüyümüz məkan da artıq öz mahiyyətini itirməyə başlayır. Bura da iki dünya arasındakı sahibsiz məkana bənzəyir. Nə yer kürəsidir, nə də cənnət və ya cəhənnəm…\nYazıçının bu pyeslə ifadə etməyə çalışdığı məqsədlərin çoxusu elə bu iki obraz arasındakı dialoqda ortaya çıxır. Qadın kişini qorxaqlıqda ittiham edir. Və qəribədir ki, özü bu ittihamına haqq da qazandırır: axı, bu dünyada kim nədən qorxmur ki? Etdiyimiz bütün hərəkətlər qorxunun nəticəsi deyilmi? Təsdiq edirik, qorxudan boyun əymiş oluruq, inkar edirik, həqiqəti öyrənməkdən qorxuruq…\nKamal Abdulla məsələləri elə qurur ki, hər şey sanki böyük, eyni zamanda bir məkana sığacaq qədər kiçik bir oyundur. “Bir, iki-bizimki!”…\nƏsərdə onlardan başqa daha üç nəfər də var: kişiylə qadının uşaqlığı (Xədicə Novruzlu və Canəli Canəliyev) və kişinin gəncliyi (Ziya Ağa). Qadınsa elə gənckən vəfat edib. Əsərin ən qayğısız və səs-küylü məqamları da məhz bu uşaqlardı. Onlar hər şeydən xəbərsiz dünyalarında bir qapıdan girib o biri qapıdan çıxır, bir-biriylə oynayırlar: “Üç, dörd-qapını ört!”\nƏsərin bir yerində artıq kişi qadınla deyil, özüylə, özünün gəncliyi ilə üzləşir. Ayşad Məmmədovla Ziya Ağanın dəqiq ifaları, plastik hərəkətləri və canlı dialoqu bu səhnəni daha yaddaqalan edir. Artıq yaşı ötmüş kişi cavanlıqda etdiklərinə (etmədiklərinə!) görə gəncliyini, gənc isə getdikcə sönən həyat eşqinə görə qocalığını günahlandırır. Vəziyyətdən çıxış yolu isə bircə dənədir: qadının səsinə getmək. Bunu ona gəncliyi də tövsiyə edir. Amma bunun üçün əsas şərt kişinin buna hazır olması, qərarında qəti olmasıdır.\nO isə tərəddüd edir, qorxur, çəkinir və nəhayət, təslim olur. Qəribədir, onu o biri dünyaya bayaqdan dilə tutan, razı salmağa çalışan, səsləyən qadın deyil, məhz gəncliyi aparır. Bu isə onu göstərir ki, insanın üzərindəki ən böyük təsir elə insanın özünə aiddir. Müəllifin dəqiq təsviri, rejissorun canlı quruluşu ilə kişinin bir dünyadan başqa bir dünyaya keçidi çox təsirli əks olunur. Nəhayət, qəhrəman bütün həyatını, uşaqlığını, xatirələrini, sevgisini, gəncliyini, sevinclərini, peşmanlıqlarını arxasında qoyub bir qapıdan çıxır. Qadın və onların keçmişi isə qapının bu üzündə qalır. Çünki ölüm ilk başda insanın yaddaşını əlindən alır.\nBu tamaşadan iki gün sonra isə Əlif Cahangirli tamamilə fərqli ampulada teatrsevərlərin qarşısına çıxdı. Onun quruluş verdiyi ikinci əsər xorvat ədib Miro Havranın pyesi əsasında hazırlanan “Qəribə, çox qəribə əhvalat” tamaşasıdır. Tamaşanın quruluşçu rəssamı Xalq rəssamı, dövlət mükafatı laureatı Nazim Bəykişiyev, işıq rəssamı Rafael Həsənov, səs rejissoru Şahanə Səlimova, rejissor assistenti Nərmin Həsənovadır. Tamaşanın bədii rəhbəri Akademik Milli Dram Teatrının bədii rəhbəri-direktoru, Xalq artisti Azər Paşa Nemətovdur.\n1962-ci il təvəllüdlü Miro Havran məşhur xorvat yazıçı-dramaturqudur. Yazıçının əsərləri 25 dilə tərcümə olunub. Onun pyesləri müxtəlif ölkələrin teatrlarında, o cümlədən, ABŞ, Rusiya və Braziliyada səhnəyə qoyulub. 2003-cü ildə Slovakiyada Miro Havranın adına beynəlxalq dram əsərləri festivalı – “Havranfest” keçirilib.\nGənc rejissorun Kamal Abdulla və Miro Havran kimi böyük və dünyaca məşhur yazıçıların əsərlərinə müraciət etməsinin onun üçün daha böyük məsuliyyət olduğunu anlamaq heç də çətin deyil. Amma o, özünün fərqli və yaradıcı baxışı ilə pyeslərə əlavə ruh qatmağı bacarıb.\n“Qəribə, çox qəribə əhvalat” pyesi ifadə sində sadə, yaşantısında isə mürəkkəb və adı kimi həqiqətən də çox qəribə bir əhvalat üzərində qurulub. Qatar bələdçisi işləyən Draqitsa adlı qadın hiyləgərliyini işə salaraq eyni vaxtda iki kişiyə ərə getməyi, üstəlik, bu sirri illərlə onlardan gizli saxlamağı bacarıb. Ərlərdən biri səliqə-səhmanlı, ev işlərini gözəl yerinə yetirən, o biri isə dadlı yemək bişirməyi bacarandır. Qadının isə bu işlərlə heç arası yoxdur. Çünki o, işləyir və ərlərindən üç dəfə artıq maaş alır. Yəni pulla o, ərlərini susdurmağı bacarır.\nAncaq günlərin bir günü təsadüf nəticəsində bütün sirrin üstü açılır. İkinci ərin qapısı döyülür, gələn isə birinci ərdir. Söhbətdən məlum olur ki, onlar heç də iki nəfər deyillər, əslində, qadının onlardan qabaq da bir əri olub və hətta ondan Matilda adlı bir qızı da var. Həmin ər vəfat edəndən sonra isə (onun əslində sağ olduğu sonda bilinir) bir il arayla bu iki kişiyə ərə gedir.\nXalq artistləri Hacı İsmayılov və Rafiq Əzimov, aktyor Ramin Şıxəliyevin məharətli çıxışları ilə hadisə daha da qəribə və komik ab-hava qazanır. İki gün əvvəl nümayiş olunan “Bir, iki-bizimki!” tamaşası nə qədər ağır, psixoloji dram idisə, “Qəribə, çox qəribə əhvalat!” o qədər komik və əyləncəlidir.\nİlk baxışda qadını bu hiyləgərliyinə görə qınayıb, kişilərə düşdükləri vəziyyətə görə acıyırsan. Ancaq ərlərin bu hadisədən xilas olmaq üçün irəli sürdükləri təkliflər, ikisinin də qadına olan bağlılıqları onları axmaq vəziyyətə salır. İstər-istəməz tamaşaçı qadının hiyləsinə əsəbləşmək yerinə, bu cür kişilərin başına gətirilənlərə gülür, onlarla əylənir. Aldadılan kişilər çıxıb getmək, qürurlarını xilas etmək əvəzinə, anlaşmağa, hətta anlaşa bilmədikləri yerdə bütün olanları qəbul edib hər şeyi olduğu kimi saxlamağa belə razıdırlar. Bu düşüncədə olan kişiləri qadının uzun illər necə aldatdığını təxmin etmək heç də çətin məsələ deyil yəqin ki.\nZəngin səhnə dekorasiyası, işıq effektləri, musiqi seçimləri və aktyorların dinamik, inandırıcı ifaları sayəsində bir saatlıq əsər sanki su kimi axıb gedir. Özlərinin dili ilə desək, “həmkarlar” bir qadını paylaşa bilməyəndə dostlaşmaq mövqeyini tuturlar. Düzünə qalsa, onların “hər şey necə vardı, elə də qalsın, guya biz heç nə bilmirik” təklifləri qadını paylaşmaq deyilmi?\nPyes ən mürəkkəb halını sonda – qadının birinci əri Nikolanın gəlişi ilə alır. Bütün bədəni gips içərisində olan Nikola da Draqitsanın hiyləsinə aldanan kişilərdəndir. Məlum olur ki, qadın bu üç kişini eyni yolla, eyni situasiyada ram etməyi bacarıb.\nMüxtəlif mövzulu bu iki pyesi birləşdirən əsas obraz məhz qadındır. Birinci pyesdə qadın ölü və ya xəyal olsa da, hər halda var və aktiv şəkildə hadisələrə müdaxilə edir, ona yön verməyə çalışır. İkinci pyesdə isə o, heç yoxdur, görünmür, tamaşaçı qadını sadəcə divardan asılmış portretindən tanıyır, amma o, yenə də hadisələrin mərkəzində yer alır. Əbəs yerə deməyiblər ki, “Qadın böyük qüvvədir!”\nPrevious Ürəklə “bizimki” deyə biləcəyimiz tamaşa\nNext Azərbaycanlıların soyqırımına həsr olunan “Xəcalət” tamaşası nümayiş olunub


Bərdədə dələduzluq və oğurluq edənlər saxlandı\nBərdədə dələduzluq və oğurluq edənlər saxlandı\n12:25 03-03-2021 20\nBərdədə oğurluq və dələduzluq edən şəxslər tutulub.\nDaxili İşlər Nazirliyinin Mətbuat xidmətinin Bərdə regional qrupundan verilən məlumata görə, Bərdə rayon sakini Y. Məmmədov DİN-in “102 - Zəng Mərkəzi”nə və RPŞ-yə müraciət edərək ona məxsus VAZ-21723 markalı avtomobilin rayon ərazisindən oğurlanması barədə məlumat verib.\nMəlumatla əlaqədar olaraq polis əməkdaşlarının həyata keçirdiyi əməliyyat tədbirləri nəticəsində avtomobili qaçıran şəxsin Bərdə rayon sakini Səməd Bayramov olduğu müəyyən edilib. S. Bayramov Mingəçevir şəhəri ərazisində avtomobillə birgə saxlanılaraq istintaqa təqdim edilib.\nBərdə RPŞ-nin keçirdiyi digər tədbirlərlə Mollaisalar kəndində yerləşən fərdi yaşayış evinin tövləsindən oğurluq edən şəxs də saxlanılıb. Araşdırmalarla onun həmin kənd sakini Elgiz Musayev olduğu müəyyən edilib və 1 baş iribuynuzlu heyvan oğurlamaqla həmkəndlisinə 1500 manat miqdarında ziyan vurduğu məlum olub.\nHəyata keçirilmiş digər tədbirlərlə dələduzluq əməlləri törətməkdə şübhəli bilinən rayon sakini Elçin Sadıqov saxlanılıb. Araşdırmalarla onun dələduzluq edərək vətəndaşlara 1000 manatdan artıq ziyan vurduğu bəlli olub.\nBundan əlavə keçirilən tədbirlərlə dələduzluq əməlləri törətməkdə şübhəli bilinən daha bir şəxs saxlanılıb. Cinayət Məcəlləsinin 178.2.1-ci maddəsi ilə axtarışda olan Kəlbəcər rayon sakini Qoşqar Rəhimovun yeri müəyyən edilərək aidiyyəti üzrə təhvil verilib.\nAdnan Oktar yeni imici ilə gündəmə gəldi - FOTO


İsti Satış 304 Paslanmayan Polad Boru 18/8 təchizatçı və istehsalçı - Çin fabriki - Ninggang\nEv > Paslanmayan polad boru / paslanmayan polad boru > 304 Paslanmayan Polad Boru / Boru > İsti Satış 304 Paslanmayan Polad Boru 18/8\nİsti Satış 304 Paslanmayan Polad Boru 18/8\nKimyəvi elementin standart 18/8 səviyyəsində olmasını təmin edirik, eyni zamanda bu isti Sell 304 paslanmayan polad borudan 18/8 istifadə edərək müxtəlif ölçülü metal samanlar istehsal edirik. Tüpün səthi hamardır və fərqli növlərdən, məsələn, güzgü səthindən, parlaq səthdən, tutqun səthdən və sairdən, açıq bir süzgəc, qara xətt və çuxurlar olmadan hazırlana bilər. Boru üçün boşalma nisbəti çox yaxşıdır, sonrakı istehsal və emal üçün, müştərilərin tələblərinə uyğun olaraq fərqli spesifikasiyalar və dözümlülük əldə edə bilərik. Boru bəzək, mətbəx, vanna otağı, mebel, vitrin, maşın və s. Üçün istifadə edilə bilər.\nMəhsullar: 304 Paslanmayan Polad Boru / Boru\n304 paslanmayan polad boru / boru kəmərinin məhsul təsviri\nFabrikamız qida dərəcəsi paslanmayan polad boru halına gətirmək üçün yüksək keyfiyyətli polad kəmər istifadə edir, kimyəvi elementin standart 18/8 səviyyəsində olmasını təmin edirik, eyni zamanda bu boruları müxtəlif ölçülü metal samanlar istehsal etmək üçün istifadə edirik. Tüpün səthi hamardır və fərqli növlərdən, məsələn, güzgü səthindən, parlaq səthdən, tutqun səthdən və sairdən, açıq bir süzgəc, qara xətt və çuxurlar olmadan hazırlana bilər. Boru üçün boşalma nisbəti çox yaxşıdır, sonrakı istehsal və emal üçün, müştərilərin tələblərinə uyğun olaraq fərqli spesifikasiyalar və dözümlülük əldə edə bilərik. Boru bəzək, mətbəx, vanna otağı, mebel, vitrin, maşın və s. Üçün istifadə edilə bilər.\n304 Paslanmayan Polad Boru / Boru məhsulunun spesifikasiyası\nSənədi304 Paslanmayan Polad Boru / Boru:\nÜçün Çatdırılma üsulu304 Paslanmayan Polad Boru / Boru:\nSeksual Tags: İsti Satış 304 Paslanmayan Polad Boru 18/8, İstehsalçı, Təchizatçı, Topdan, Alınması, Zavodu, Xüsusi, Çin, Qiymət, Priselist, Kotirovka, FDA, Dəb, Keyfiyyət\nqida dərəcəli ss304 boru / boru\nmetal çubuqlar material ss304 boru / boru\n18/8 paslanmayan polad boru / boru\nSS304 qaynaqlı paslanmayan polad boru / boru


AMEA elmi-innovativ məsələlərin professional səviyyədə müzakirə olunduğu intellektual beyin mərkəzinə çevrilib\nAMEA Rəyasət Heyəti ən aktual elmi, elmi-innovativ və elmi-təşkilati məsələlərin professional və multidistiplinar səviyyədə müzakirə olunduğu intellektual beyin mərkəzinə çevrilib. Bu barədə AMEA-nın akademik-katibi, AMEA-nın müxbir üzvü Rasim Əliquliyev məlumat verib.\nOnun sözlərinə görə, Rəyasət Heyətinin iclaslarında müasir dünya elminin ən aktual problemləri ilə səsləşən, eyni zamanda, respublikanın sosial-iqtisadi inkişafı baxımından xüsusi əhəmiyyət kəsb edən bir sıra elmi məruzələr geniş müzakirə olunur.\nEyni zamanda fundamental elmlər üzrə araşdırmaların müasir tələblər səviyyəsinə çatdırılması, multidistiplinar tədqiqatların elmi fəaliyyətin perspektivli sahəsi kimi dəyərləndirilməsi, o cümlədən nano, bio, informasiya və digər qabaqcıl texnologiyaların araşdırılması, innovasiya fəaliyyətinin gücləndirilməsi, elmi potensialın inkişafında dövlət, biznes və qeyri-dövlət sektorlarının qarşılıqlı əlaqələrinin təşkili və s. məsələlər barəsində müvafiq qərarlar qəbul edilir.\nAkademik-katib qeyd edib ki, AMEA-nın elmi müəssisələrində əldə olunmuş nəticələrin, mühüm nailiyyətlərin, yeni innovativ istiqamətlərin gücləndirilməsi məqsədilə Rəyasət Heyəti Mərkəzi aparatının tərkibində İnnovasiya şöbəsi fəaliyyətə başlayıb.


Şübhəli şəxsin hüquqi varisinə hüquq və vəzifələrinin izah edilməsi haqqında Protokol | De Jure\nŞübhəli şəxsin hüquqi varisinə hüquq və vəzifələrinin izah edilməsi haqqında Protokol\nşübhəli şəxsin hüquqi varisinə hüquq və vəzifələrinin izah edilməsi haqqında\nprotokol tərtib edən şəxsin vəzifəsi, rütbəsi, soyadı, adı, atasının adı,\n_____________________________________________________________________________ istintaq hərəkətinin aparıldığı yer\nAzərbaycan Respublikası CPM-nin 51, 85, 106-1 və 120-ci maddələrinə əsasən tərtib edirəm həmin protokolu ondan ötrü ki, _________ nömrəli cinayət işi üzrə ______________________ 20 ____ il tarixli qərarla şübhəli şəxsin hüquqi varisi qismində tanınmış ___________________\n____________________________________________________________________ iştirakı ilə\niştirak edən şəxslərin soyadı, adı, atasının adı\nşübhəli şəxsin Azərbaycan Respublikası CPM-nin 90-cı maddəsində nəzərdə tutulan:\nnədə şübhələnildiyini bilmək (şübhənin məzmunu- ona istinad edilmiş cinayət qanunu ilə nəzərdə tutulmuş əməlin faktiki tərəfi və hüquqi tövsüfü);\ntutulduğu andan tutulmanın əsaslarını bilmək və tutulduğu andan müdafiəçidən hüquqi yardım almaq, onu tutmuş şəxsdən, təhqiqatçıdan, müstəntiqdən və ya prokurordan hüquqları haqqında yazılı bildiriş almaq;\ntutulma haqqında və ya qətimkan tədbiri seçilməsi haqqında qərarın surətini almaq;\ntutulma haqqında protokol tərtib olunduqdan dərhal sonra onunla tanış olmaq və protokolda əks olunmalı qeydlərini vermək;\ntutulduğu və ya qətimkan tədbirinin seçilməsi haqqında qərar elan olunduğu andan müdafiəçiyə malik olmaq;\ntutulduqdan dərhal sonra tutulduğu və harada saxlanıldığı barədə yaxın qohumlarına və ya əlaqə saxlaması onun üçün qanuni maraq doğuran digər şəxslərə telefonla və ya digər vasitələrlə məlumat vermək;\nəgər tutulmuş şəxs əcnəbi yaxud vətəndaşlığı olmayan şəxsdirsə, onun vətəndaşı olduğu və ya daimi yaşadığı dövlətin Azərbaycan Respublikasında olan diplomatik nümayəndəliyinə və ya konsulluğuna, yaxud ona himayədarlığı öz üzərinə götürmüş milli, yaxud beynəlxalq təşkilata bu barədə dərhal məlumat vermək;\nmüstəqil olaraq müdafiəçi seçmək, onun səlahiyyətlərinə xitam vermək, müdafiəçidən imtina etdiyi halda özü özünü müdafiə etmək;\nsöhbətlərin sayı və müddəti məhdudlaşdırılmadan müdafiəçisi ilə təkliklə görüşmək və konfidensial ünsiyyət saxlamaq;\nmüdafiəçinin yardımından pulsuz istifadə etmək, öz vəsatəti əsasında müdafiəçinin iştirakı ilə ifadə vermək;\nifadə (izahat) vermək, özünə və ya yaxın qohumlarına qarşı ifadə (izahat) verməmək və ya ümumiyyətlə ifadə (izahat) verməkdən imtina etmək;\nana dilində və ya bildiyi başqa dildə ifadə (izahat) vermək;\ntərcüməçinin köməyindən pulsuz istifadə etmək;\netirazlar etmək və vəsatətlər vermək;\nistintaq və ya digər prosessual hərəkətlərdə iştirak etmək, bu Məcəllədə başqa hal nəzərdə tutulmayıbsa, həmin hərəkətlərdə iştirakdan imtina etmək;\nöz vəsatəti əsasında aparılan istintaq və ya digər prosessual hərəkətlərdə müdafiəçinin yardımı ilə iştirak etmək;\ncinayət işinə əlavə və məhkəmə iclasında tədqiq olunması üçün sübutlar və digər materiallar təqdim etmək;\ncinayət prosesini həyata keçirən orqanın hərəkətlərinə etirazını bildirmək və bu etirazın istintaq və ya digər prosessual hərəkətlərin protokolunda qeyd edilməsini tələb etmək;\niştirak etdiyi istintaq və digər prosessual hərəkətlərin protokolları ilə tanış olmaq, protokoldakı yazıların düzgünlüyü və tamlığı barədə qeydlərini vermək, istintaq və ya digər prosessual hərəkətlərdə və məhkəmə baxışında iştirak edərkən, qeyd edilməsi zəruri olan halların müvafiq protokola daxil edilməsini tələb etmək;\ncinayət prosesini həyata keçirən orqan tərəfindən qəbul edilmiş və onun hüquq və qanuni mənafeyinə toxunan qərarlar haqqında həmin orqan tərəfindən məlumatlanmaq və öz xahişi ilə bu qərarların surətlərini almaq;\ntəhqiqatçının, müstəntiqin, prokurorun və ya məhkəmənin qərarlarından və hərəkətlərindən şikayət etmək, habelə özünün və ya müdafiyəçinin verdiyi şikayətdən imtina etmək;\nzərər çəkmiş şəxslə barışmaq;\ncinayət işi üzrə icraat zamanı sərf etdiyi xərclərin ödənilməsinə və cinayət prosesini həyata keçirən orqanın qanunsuz hərəkətləri nəticəsində ona vurulmuş ziyana görə kompensasiya almaq;\nşübhə təsdiq olmadığı halda bəraət almaq;\nAzərbaycan Respublikası CPM, eləcə də «Həbs yerlərində saxlanılan şəxslərin hüquq və azadlıqlarının təmin edilməsi haqqında Azərbaycan Respublikasının Qanunu» ilə nəzərdə tutulmuş digər hüquqları,\ncinayət prosesini həyata keçirən orqanın çağırışı ilə gəlmək;\ntutularkən baxışa və şəxsi axtarışa məruz qalmaq;\nhəkim müayinəsinə, əl-barmaq izlərinin götürülməsinə, şəklinin çəkilməsinə, qan, bədən ifrazatı nümunələrinin götürülməsinə məruz qalmaq;\nmüayinəyə məruz qalmaq;\nekspertiza aparılmasına məruz qalmaq;\ntəhqiqatçının, müstəntiqin, prokurorun və ya məhkəmə iclasında sədrlik edənin göstərişlərinə tabe olmaq, Azərbaycan Respublikası CPM, eləcə də «Həbs yerlərində saxlanılan şəxslərin hüquq və azadlıqlarının təmin edilməsi haqqında Azərbaycan Respublikasının Qanunu» ilə nəzərdə tutulmuş digər vəzifələri izah edildi.\n«İnsan hüquqlarının və əsas azadlıqlarının müdafiəsi haqqında» Avropa Konvensiyasına uyğun olaraq cinayət törətməkdə ittiham olunan hər kəs aşağıdakı hüquqlara malikdir:\nöz müdafiəsini hazırlamaq üçün kifayət qədər vaxta və imkana malik olmaq;\nonun əleyhinə ifadə vermiş şahidləri dindirmək və ya bu şahidlərin dindirilməsinə nail olmaq və onun əleyhinə ifadə vermiş şahidlər üçün eyni olan şərtlərlə onun lehinə olan şahidlər çağırmaq və dindirməyə nail olmaq.\nEyni zamanda izah olundu ki, o, şübhəli şəxsin tutularkən baxışa və şəxsi axtarışa məruz qalmaq, həkim müayinəsinə, əl-barmaq izlərinin götürülməsinə, şəklinin çəkilməsinə, qan, bədən ifrazatı nümunələrinin götürülməsinə məruz qalmaq, müayinəyə məruz qalmaq, ekspertiza aparılmasına məruz qalmaq vəzifələrini daşıya, həmçinin ölmüş şəxsin şübhələnildiyi əməlin törədilməsində onun təqsirini etiraf və şübhəli şəxsin verdiyi şikayətdən imtina edə bilməz.\nProtokolla tanış oldum, hüquq və vəzifələrim mənə izah edildi.\nŞübhəli şəxsin hüquqi varisi: _____________________\nProtokolu tərtib etdi:\nşəxsin vəzifəsi, rütbəsi\nşübhəli şəxs, hüquqi varis, protokol


Ərdoğandan Rusiyaya SƏRT SÖZLƏR: “Zəbt edim, götürüm" məntiqi ilə işlər getməz” - ednews.net\n19.01.2022 13:43 Analitika A- A A+\nRusiyanın regionda işğalçı prinsipi həm Qərbi, həm də NATO-nun aparıcı üzvü olan Türkiyəni hiddətləndirib. Xüsusilə Ukrayna ətrafında baş verənlər Türkiyə prezidenti Rəcəb Tayyib Ərdoğanın diqqətindən yayınmayıb.\nÖtən gün Albaniya səfərindən qayıdarkən Türkiyənin TRT dövlət kanalına müsahibəsində prezident Ərdoğan Ukraynanın ərazi bütövlüyü məsələsinə də toxunub. Ölkə başçısı Ukrayna ilə Rusiya arasında baş verənlərlə bağlı həmkarı Vladimir Putinə ismarıc yollayıb.\n"Rusiyanın Ukraynaya müdaxiləsi ilə bağlı mən yaxın dostum Putinə mesaj göndərdim ki, Rusiya bu addımı atmazdan əvvəl dünyadakı vəziyyəti və öz vəziyyətini təhlil etməli və bunun Rusiya üçün nələrə başa gələcəyini anlamalıdır. Rusiyanın Ukraynaya müdaxiləsinin real ehtimalını görmürəm. Çünki Ukrayna qeyri-adi ölkədir. Ukrayna güclü ölkədir",- deyə Ərdoğan vurğulayıb.\nBundan əlavə, Azərbaycan Prezidenti İlham Əliyevin Ukraynaya səfərini xatırladan Ərdoğan, azərbaycanlı həmkarı ilə də səfərin yekunlarını müzakirə edəcəyini bildirib:\n"Azərbaycan Prezidenti İlham Əliyev Ukraynada idi. Cənab İlham Əliyevlə danışacağam. Artıq savaşı siyasət tarixindən silib atmalıyıq.\n"Bir ölkənin torpaqlarını zəbt edim, götürüm" məntiqi ilə işlər getməz. Məsələn, Ukraynada Rusiya nə etdi, Krımı aldı. Krımın işğalına qarşı olduğumuzu hər dəfə cənab Putinə deyirəm".\nSərt mesajı ilə Kremilə üzünü tutan Türkiyə lideri “biz Ukraynanın yanındayıq və Ukraynanın işğal edilməsi mümkünsüzdür” mesajını verməklə, siyasi auditoriyanı diqqətini cəlb edib. Türkiyədən gələn bu addım həm də, Rusiyaya qarşı cəbhədə daha bir NATO qüvvəsinin dayandığını nümayiş etdirib.\nPrezidentin açıqlaması, habelə Azərbaycanın bu dəstək çağırışına hansı formada qatılacağı ilə bağlı Beynəlxalq Münasibətlər və Diplomatiya Araşdırmaları Mərkəzinin rəhbəri, politoloq Samir Hümbətov EDNews-a açıqlama verib.\n“Burada Ərdoğanın Putinə verdiyi mesaj iki əsas məsələyə diqqət yönəldir: birinci məsələ NATO-nun Rusiya ilə qüvvələr nisbəti ilə qarşı-qarşıya gəlməsinin qeyri-mümkün olması, digər bir məsələ isə Türkiyə ilə Ukrayna arasında 16 oktyabr 2020-ci ildə Ukraynanın prezidenti Volodimir Zelenskinin Ankaraya səfəri zamanı imzalanmış 21 istiqamət üzrə hərbi əməkdaşlıq olub. Bu o deməkdir ki, Ukrayna hər hansı bir qüvvə tərəfindən hücuma məruz qalarsa, Türkiyə onu qorumaq kimi bir öhdəliyi üzərinə götürür. Beləliklə, Ərdoğan Putinə xəbərdarlıq etməklə, yuxarıda bəhs etdiyim iki mühüm mesajı ona çatdırmağa çalışır. Beləliklə, Türkiyə Rusiya ilə hərtərəfli ticarət edib, diplomatik münasibətlər qurmağına baxmayaraq, lazım gəldikdə Türkiyə Ukraynanı qorumaq və NATO üzvü kimi öhdəliyini icra etmək məqsədilə ona qarşı savaşa da bilər”.\nPolitoloq, Prezident Ərdoğanın Azərbaycan Prezidenti İlham Əliyevə çağırış mesajı ilə bağlı fikirlərindən də söz açıb.\n“Prezident Ərdoğanın bu mesajı ölkə başçısı İlham Əliyevə göndərməklə, Azərbaycanın hər zaman Türkiyənin yanında yer alacağının bir əminlik göstəricisidir. Rusiya sülhməramlıları dəstələrinin Qarabağda təzyiq elementi kimi mövcud olmasına baxmayaraq, Azərbaycan yenə öz qardaş dövlətinin tərəfini tutacaq. Bu baxımdan Azərbaycanın mövqeyi həqiqətən də çox önəmli məqamlardan biridir.\nHesab edirəm ki, Azərbaycan Prezidentinin son bu gərginlik çərçivəsində Ukraynaya səfər etməsi və orada bəzi açıqlamalar verməsi məhz elə bu məsələdə tərəfin bəlli edilməsinə bir işarət kimi də anlaşıla bilər”.


Ayətullah Xamenei Britaniyanın İran neft gəmisini saxlamasına sərt reaksiya verib » www.AVROMEDIA.az\nTarix: 16-07-2019, 20:00\nBaxılıb: 1 652\nAyətullah Xamenei Britaniyanın İran neft gəmisini saxlamasına sərt reaksiya verib\n"Xəbis Britaniya dəniz quldurluğu edir və bizim gəmimizi oğurlayır. Onlar cinayət edir və ona qanuni don geyindirirlər. İran İslam Respublikası və dövlətin mömin şəxsləri bu xəbis addımları cavabsız qoymayacaqlar."\nAvromedia.az FarsNews-a istinadla xəbər verir ki, bunu İran İslam İnqilabının Ali lideri Ayətullah Seyid Əli Xamenei deyib.\nBu gün Tehranda ölkənin imam-cümələri qarşısında çıxış edən ali lider İranın neft gəmisinin Britaniya tərəfindən saxlanılmasına münasibət bildirib. O bildirib ki, ölkəsinin qüvvələri bu xəbis addıma cavab verəcəklər.\nQeyd edək ki, cari ayın 4-də Britaniya dəniz qüvvələri Cəbəli-Tariq Muxtariyyətinin sahilinə yaxın sularda İrandan iki milyon barel neft daşıyan gəmini, Avropa İttifaqının rəsmi Dəməşqə qarşı sankisyalarını pozduğu iddiası ilə saxlayıb. İran gəminin buraxılmayacağı təqdirdə cavab addımının atılacağını bildirib.\nÖtən gün Britaniya XİN rəhbəri Ceremi Hant bildirib ki, gəminin yükünün Suriyaya getməyəcəyi təqdirdə Cəbəli-Tariq regional hökuməti onu sərbəst buraxa bilər.


Ukraynalı gənclər ahıllarla görüşüb | Diaspora.az\nDiaspor.az saytı xəbər verir ki ,Azərbaycan Slavyan Gənclər Asossiasiyasının Ukrayna Nümayəndəliyinin və ÜAGT -nın xanım üzvləri bu il keçirəcəkləri xeyriyyə aksiyası çərçivəsində Ukraynanın Jitomir şəhərində yerləşən Mərkəzi ahıllar evininin sakinləri ilə görüşüblər. Bu barədə məlumat verən ASGA-nın Ukrayna Nümayəndəliyinin rəhbəri Xəzri Elxanoğlu deyib ki, xeriyyə aksiyası ASGA və ÜAGT – nın ən fəal gənclərindən olan , Ukrayna Xarici Dillər Universitetinin tələbəsi Nigar Əmirzadənin rəhbərliyi ilə təşkil edilib.\nÜAGT–nin icraçı direktoru Elməddin Zərbəlizadə də kimsəsiz qocalarla görüşdə iştirak edib. Xanımlar Ahıllar evinə sığınan qocalarla görüşüb, onların dərdlərini dinləyiblər və onların acı talehinə çox təsirləndiklərini bildiriblər.\nSonda ASGA və ÜAGT xanım üzvüləri onlar üçün apardıqları ərzaq və digər hədiyyələri qocalara paylayıblar. Nigar Əmirzadə xeyriyyə aksiyasını bu il daha bir neçə Ahıllar evində və Körpələr evində davam etdirəcəklərini bildirib.


İmam Baqir (ə) – Allah elminin xəzinəsi » Shia.AZ EhliBeyt.Info İslami maarif saytı. I SonUmidTV Media\nShia.az » 14-Məsum (Əhli-Beyt) » İmam Muhəmməd Baqir (ə) » İmam Baqir (ə) – Allah elminin xəzinəsi\nİmam Baqir (ə) – Allah elminin xəzinəsi\nMüəllif :Vusal Tarix : 9-03-2019, 03:43 Bölmə :İmam Muhəmməd Baqir (ə) 0 Şərhев : 0\nKəbənin ətrafı camaatla dolu idi və hamı Allah evini təvaf etməklə məşğul idi. Hər kəs dualarını zümzümə edir və Allahı zikr edirdi. Tavus Yəməni də onların arasında idi və gözü bir cavana dəydi. Zirəkliklə dostlarına dedi: "Mən bu cavanı tanıyıram. Onu sınamaq istəyirəm, məni bu oyunda tək qoymayın”. Hamı toplaşdı və cavana tərəf hərəkət etdilər. (Tebyan/Deyerler.org/)\nİki rükət namazını qılıb kənarda insanların suallarına cavab verirdi. İnsanlar dəstə-dəstə gəlir və suallarını verirdilər. Tavus öz-özündə düşündü: "Ona elə sual verim ki, cavab verə bilməsin”. Üzünü cavana çevirdi və dedi: "De görüm hansı zaman idi ki, insanların üçdə biri həlak olmuşdular?”.\nCavan aram səslə dedi: "Ey Əbdurrəhman! Üçdə biri deyildi, bəlkə dördə biri idi”.\nTavus dedi: "Bəli, haqlısan, indi de görüm hansı zaman idi?”.\nCavan dedi: "Bu hadisə o zaman baş vermişdi ki, Yer üzündə olan cəmiyyət Həzrət Adəm (ə), Həvva, Qabil və Habil idi. Qabil qardaşını öldürür, halbuki o zamanda Habil cəmiyyətin dördə birini təşkil edirdi”.\nTavus dedi: "Niyə Adəmi (ə) belə adlandırıblar?”.\nCavan dedi: "Çünki onun xəmir mayası yer üzündə olan torpaqdan götürülmüşdür”.\nTavus soruşur: "O nədir ki, azalır və çoxalır? Bir başqası nədir ki, çoxalır, ancaq azalmır? O nədir ki, azalır, ancaq çoxalmır?”.\nCavan dedi: "O şey ki, azalır və çoxalır – səmadakı Aydır. O şey ki, çoxalır, ancaq azalmır – dəniz suyudur. O şey ki, azalır, ancaq çoxalmır – insan ömrüdür”.\nTavus bu cavabları gözləmirdi və bütün bu sualları doğru cavablandırdığı üçün o, başını aşağı salır və dostları ondan soruşurlar: "Tavus, de görək bu cavan kimdir?”.\nO, məğlub olmuş halda deyir: "Bütün elmləri açandır”.\nBəli, bu cavan İmam Baqir (ə) idi. Allah hamıdan daha yaxşı bilir ki, elmini kimdə qərar versin.\nAğıllı insan ilə nadanın fərqi nədir? ...\nXəvaricin yağış kimi yağan sualları və Həzrət ...\nSədəqənin hikməti ...\n"Fatihə" surəsi ilə müalicə ...\nAğvalideynlik edən varlı oğula dəhşətli cəza – ...


Bir mənzil satmaq üçün bir elan təqdim edin - Zyablikovo, Moskva\nBir mənzil satılması üçün elan göndərin - Zyablikovo, Moskva\nMoskvanın Zyablikovo səmtində bir mənzil satılması üçün elan göndərin. Moskva və Moskva vilayətində pulsuz elanlar lövhəsi.\nMoskvanın Zyablikovo ərazisindəki bir mənzil satılması üçün bir elan göndərmək istəyirsiniz? Sizin üçün ən təsirli həll yolu 495.city reklam saytında bir mənzil satılması üçün bir reklam yerləşdirməkdir. 495. şəhər - Moskvanın bütün bölgələrini və Moskva vilayətini əhatə edən bir elan lövhəsi. Hər gün minlərlə istifadəçi burada məhsul axtarır. Onlara təklifiniz barədə danışın və müştəri tapmağınıza kömək edəcəyik.\nR-də bir mənzil satılması üçün elan göndərin. Zyablikovo, Moskvanın 495. şəhər bülleten lövhəsində çox sadədir.


Prezident şimal bölgəsinə səfər edib - VİDEO\nPrezident İlham Əliyev və birinci xanım Mehriban Əliyeva Xızı və Quba rayonlarına səfər ediblər. Dövlət başçısı və xanımı bir sıra açılışlarda iştirak ediblər.\nPrezident İlham Əliyev və birinci xanım Mehriban Əliyeva Quba rayonuna səfər çərçivəsində Bakı-Quba-Rusiya Federasiyası ilə dövlət sərhədi avtomobil yolunda tikinti işlərinin gedişi ilə tanış olublar.\nMəlumat verilib ki, sözügedən yolun 45-ci kilometrliyindən, H.Z.Tağıyev qəsəbəsindən başlayan 92 kilometr uzunluğunda olan 4 zolaqlı yolda beton örtüyünün sökülərək qaldırılması və yol yatağının yenidən tikilməsi işləri görülür.Yeni inşa edilən yol 92 kilometrdən sonra Şabran rayonunun Gəndov kəndindən Rusiya sərhədinədək uzanan 60 kilometrlik yola birləşəcək. Bununla da yeni avtomobil yolunun uzunluğu 152 kilometr təşkil edəcək. Ödənişli olacaq yeni avtomobil yolunun tikintisi nəqliyyat xidmətlərini daha da yaxşılaşdırmaqla yanaşı, bölgədə turizmin inkişafına əlavə təkan verəcək, Şimal-Cənub Beynəlxalq nəqliyyat dəhlizi ilə yük və sərnişin daşımalarında əsas rol oynayacaq.\nPrezident İlham Əliyev və xanımı Xızı rayonunun Yeni Yaşma və Şurabad qəsəbələrinin ərazisindəki "Yeni Yaşma" Külək Elektrik Parkının açılışında da iştirak ediblər.Dövlət başçısına bildirilib ki,Külək Elektrik Parkında hazırda 20 külək turbini tam gücü ilə işləyir və elektrik enerjisinin istehsalı ay üzrə 9 milyon kVt/saata yaxındır..Ümumi ərazisi 540 hektar olan obyekt parkı Cənubi Qafqazın ən böyük külək elektrik parkıdır. Stansiyanın istismara verilməsi nəticəsində Azərbaycanda alternativ enerjinin ümumi istehsalda payı 0,7 faizdən 1,8 faizədək artacaq.\nSonra Quba rayonunda 11 yaşayış məntəqəsini birləşdirən və uzunluğu 33 kilometr olan İdrisqışlaq-Qasımqışlaq-Xaspolad-Zərqava-Aspərəsti-Çayqışlaq avtomobil yolunun açılışı olub..\nAvtomobil yolunun tikintisi 11 yaşayış məntəqəsini birləşdirərək sərnişin və yük daşınmasını xeyli yaxşılaşdırmağa imkan verəcək. Yol müasir tələblər səviyyəsində inşa edilib. Bundan əlavə prezidentə uzunluğu 22 km olan Quba-Xaçmaz yolunun yenidən qurulması və uzunluğu 46 km olan Quba-Qonaqkənd yolunun layihəsi haqqında məlumat verilib\nPrezident İlham Əliyev və birinci xanım Mehriban Əliyeva Kənd Təsərrüfatı Nazirliyinin Qubadakı Meyvəçilik və Çayçılıq Elmi-Tədqiqat İnstitutunun əsaslı təmirdən sonra fəaliyyəti ilə tanış olublar.\nİnstitutda müasir avadanlıqlarla təchiz olunmuş torpaq, bitki və su analizi ilə məşğul olan laboratoriyalar yaradılıb. Prezidentə həmçinin keyfiyyətli məhsul istehsalı və innovativ fermerlərin formalaşmasına dəstək olan "Ağıllı bağ layihəsi" barəsində də məlumat verilib.\nPrezidenti İlham Əliyev və birinci xanım Mehriban Əliyeva ulu öndər Heydər Əliyevin Quba şəhərinin mərkəzində ucaldılmış abidəsini ziyarət edərək önünə gül dəstəsi qoyublar.Quba Rayon İcra Hakimiyyətinin başçısı Ziyəddin Əliyev abidənin ətrafında aparılan abadlıq işləri, ümumilikdə, rayonda icra olunan layihələr barədə dövlət başçısına məlumat verib.\nPrezident İlham Əliyev və birinci xanım Mehriban Əliyeva Quba Rayon Mərkəzi Xəstəxanasının açılışında iştirak da ediblər .Prezidentə məlumat verilib ki, 230 çarpayılıq yeni xəstəxana binasının tikintisi ilə əlaqədar 2015-ci ildə başlayan inşaat işləri bu ilin sentyabrında başa çatdırılıb. Xəstəxana binasında müasir tibbi avadanlıqlar quraşdırılıb. Bu cür müasir tibb müəssisəsinin istifadəyə verilməsi yalnız Quba sakinlərinə deyil, eyni zamanda, region əhalisinə hərtərəfli tibbi xidmət göstərməyə imkan verir.\nPrezident İlham Əliyev və birinci xanım Mehriban Əliyeva 100 yerlik "Günəş" körpələr evi-uşaq bağçası açılışında iştirak edib..Burada balacaların təlim-tərbiyəsi və onların ilkin biliklərə yiyələnmələri üçün hər cür şərait var. Otaqların hamısı zəruri avadanlıqla təchiz olunub. Bağçanın ərazisində uşaqların əylənməsi üçün meydança yaradılıb, müxtəlif attraksion və idman qurğuları quraşdırılıb.\nPrezident və birinci xanım Vətəndaşlara Xidmət və Sosial İnnovasiyalar üzrə Dövlət Agentliyinin tabeliyində olan "ABAD Factory" İstehsalat kompleksin açılışında iştirak ediblər.\nKompleksdə bir dəfəyə 140 kiloqram quru meyvə, istehsal gücü saatda 110 kiloqram olan qənnadı məmulatı və 1200 banka olan kompot, gündəlik min litr süd və 600 kiloqram ət məhsulları istehsal edən 5 sahə fəaliyyət göstərəcək.\n"Paşa Holding"in dəstəyi ilə "ABAD" publik hüquqi şəxs tərəfindən həyata keçirilən "ABAD Gastro Village" layihəsi çərçivəsində isə "Quba ABAD Factory"nin önündə "Food truck park"ı yaradılıb.\n"Quba ABAD Factory" və "ABAD Gastro Village" komplekslərində, ümumilikdə, 90-100 nəfər vətəndaşın məşğulluğu təmin ediləcək.\nDövlət başçısı və 1-cı xanım "Qubaekoaqrar" Məhdud Məsuliyyətli Cəmiyyətinin kənd təsərrüfatı mallarının istehsalı zavodunun açılış mərasimində iştirak ediblər..\nDövlət başçısına Quba-Xaçmaz iqtisadi rayonunda İqtisadiyyat Nazirliyinin Sahibkarlığın İnkişafı Fondunun maliyyə dəstəyi ilə regionda yaradılan və fəaliyyəti genişləndirilən müəssisələr barədə məlumat verildi. Sonra dövlət başçısı zavodu işə saldı.\nBildirildi ki, zavodu sutkada 4 ton fındıq və 2 ton quru meyvə istehsalı gücünə malikdir. Müəssisədə meyvələrin qurudulması, fındığın qovrulması və qablaşdırılması, alma çipsi istehsalı xətləri quraşdırılıb. əhalidən tədarük edilmiş meyvələr, ilk növbədə, çeşidlənir, yuyulur, içlikdən təmizlənir, dilimlənir və xüsusi qaydada qablaşdırılaraq qurudulması üçün sobaya yerləşdirilir. Meyvə quruları sənaye üsulu ilə istehsal olunduğu üçün dadına, əmtəə görünüşünə və yüksək səviyyədə qablaşdırılmasına görə fərqlənir.\nPrezidenti İlham Əliyev və birinci xanım Mehriban Əliyeva Quba şəhərində salınan Gənclər Parkında yaradılan şəraitlə tanış olublar.\nBildirildi ki, parkın inşasına bu ilin fevralında başlanılıb. Burada yaşlı insanlar üçün hissə, idman zonası, gənclər və uşaqlar üçün guşələr yaradılıb. Bundan başqa, Gənclər Parkında 300 kvadratmetr sahəsi olan 2 mərtəbəli restoran da fəaliyyət göstərəcək. Parkda söhbətgahlar quraşdırılıb, uşaqların vaxtlarını səmərəli keçirmələri üçün attraksionlar qoyulub, geniş yaşıllıq zonaları salınıb.


5 abituriyent imtahansız qəbuldan imtina edib\n2019 ildə 5 abituriyent ali təhsil müəssisələrinin bakalavriat səviyyəsinə müsabiqədənkənar qəbuldan imtina edib. İmtinanın səbəbi açıqlanmır.\nDİM-dən bildirildiyinə görə, həmin abituriyentlər müsabiqədə ümumi qaydalarla iştirak edəcəklərini bildiriblər.\nBu il ümumilikdə 100 civarında abituriyentin belə bir imkan əldə etdiyi bildirilir.\nNazirlər Kabinetin qərarlarına əsasən, beynəlxalq, respublika fənn olimpiadalarının, beynəlxalq müsabiqələrin, idman yarışların qalibləri və habelə beynəlxalq təhsil proqramlarından keçmiş abituriyentlər ali təhsil müəssisələrinə müsabiqədənkənar qəbul olunurlar.


Salmanın qonaqpərvərliyi - 1 Июля 2010 - Salam olsun sizlere eziz muselmanlar\nÇərşənbə, 23.09.2020, 20:09\nГлавная » 2010 » İyul » 1 » Salmanın qonaqpərvərliyi\nMərhum Ayətullah Seyid Məhəmməd Baqir Qəzvininin (vəfatı 1246 q.) yaxınlarından olan Seyyid Murtəza Nəcəfi belə nəql edir:\nKazimeyndə olduğum zaman mərhum Seyyid Məhəmməd Baqir Qəzvininin İmam Rzanın (ə) ziyarətindən qayıdandan sonra, hüzurunda oldum. Seyyid dedi:\nSalman Farsinin ziyarətinə getmək istəyirəm. Özün və dostun Seyyid Murtəza üçün heyvan icarə et və görüş yerimiz filan yerdə olacaq.\nSəhəri gün tə`yin olunmuş yerdə görüşəndə gördük ki, Seyyid at belində yola heç bir azuqə götürmədən gəlmişdi. Biz birmirdik ki, Seyyid bizim yol üçün hazırlıq görəcəyimizdən əmin olduğu üçün özü heç bir şey götürməyib.\nHəzrət Salman Farsinin hərəminə çatıb orada bir mənzil icarə etdik. Seyyid hərəmə gedib, namaz və ziyarətdən sonra dedi:\nEvimiz haradadır? Evi ona göstərdim. Seyyid soruşdu:\nÇıraq haradadır? Birdən yadıma düşdü ki, özümüzlə çıraq gətirməmişik. Dedi:\nQəhvə hazırdır? (Seyyid qəhvəni çox xoşlayardı) Utandığımdan başımı aşağı saldım, çünki qəhvəmiz də yox idi. Seyyid üzünü həzrət Salmanın hərəminə tərəf tutub dedi:\nEy Salman, sən səxavətli və qonaqpərvər bir tayfanın xadimi olmusan və mən də həmin nəsildənəm. Bu təzəlikdə İmam Rzanın ziyarətindən qayıtmışam və Əmirəlmö`minin Əlinin (ə) ziyarətinə də getmək istəyirəm. Allaha and içirəm, əgər bu axşam bizim qəhvəmiz gəlməsə, Həzrət Əliyə (ə) səndən şikayət edib deyəcəyəm ki, Salmanın qonağı oldum, amma məni yaxşı qarşılamadı. Elə bu zaman hərəmin xidmətçisi əlində iki şamdan və beş-altı ədəd də ağ şam içəri girib, dedi:\nBunu zəvvarların istifadəsi üçün gətiriblər, buyurun götürün. Şamları götürüb yandırdıq. Seyyid yenə üzünü Salmanın hərəminə tərəf tutub əvvəlki sözünü təkrar etdi. Sözünü deyib qurtarmamış bir kişi içəri daxil oldu. Seyyidi görüb dedi:\nÇox qəribə bir əhvalatım var. Seyyid dedi:\nQəhvən necə? Dedi:\nO da var. Seyyid ona dedi:\nƏvvəl get, qəhvəni gətir, sonra əhvalatını danışarsan. Həmin şəxs gedib bir xeyli qəhvə, onu hazırlamaq üçün lazım olan şeylər və bir miqdar da şirin çörək gətirdi. Seyyid dedi:\nSalman istədiyimdən artıq lütf etdi. Həmin ərəb sözə başladı:\nMənim bir gəmim var. İşim tacirlərin yükünü Bəsrədən Bağdada aparmaqdır. Bu axşam hərəkət edəndə külək əsirdi və gəmi çox sür`ətlə gedirdi. Birdən Salmanın qəbrinin yaxınlığına çatanda, gəmi dayandı. Elə bil ki, bir iddə onun hərəkətinin qarşısını almışdı. Nə qədər çalışsaq da, gəmini hərəkətə gətirə bilmədik. Bu vaxt sanki kimsə mənə dedi:\nAy bədbəxt, hər dəfə Həzrət Salmanın qəbrinin yanından keçirsən, amma çoxdandır ki, onu ziyarət etmirsən.\nGəmidən çıxıb, ziyarət üçün bura gəldim və bu işin sirrini (hikmətini) başa düşmədim. Biz də macəranın nə olduğunu onun üçün danışdıq. Səhər Seyyid mənə dedi:\nOna yükünü gəmiyə qədər aparmağa kömək edin.\nMən onu gəmiyə qədər ötürdüm. Hamı gəmiyə mindikdən sonra, gəmi sür`ətlə hərəkət etməyə başladı. O vaxta qədər dənizçilər gəminin tə`miri ilə məşğul olsalar da, bir iş görə bilməmişdilər və bu hadisə hamıda heyrət doğurdu.\nКатегория: Məqalələr | Просмотров: 723 | Добавил: imamrza_asiqi | Рейтинг: 5.0/1\n2 ya_ZEHRA (07.07.2010 01:29) [Материал]\n1 Lale (03.07.2010 02:08) [Материал]\nsalam duzdu men hecne basa dusmedim ama biliremki nese mocuze bas verib


10:29 17.12.2020 (Yenilənib 10:31 17.12.2020)\nH.Əliyev prospekti-Hava limanı-Mərdəkan və Zığ-Beton yolu-Hava limanı yollarında sürət həddi bütün zolaqlar üzrə müvafiq olaraq endirilib\nBAKI, 17 dekabr — Sputnik. Bakıda müşahidə edilən yağıntılı hava şəraiti ilə əlaqədar H.Əliyev prospekti-Hava limanı-Mərdəkan və Zığ-Beton yolu-Hava limanı yollarında sürət həddi bütün zolaqlar üzrə müvafiq olaraq endirilib. Sputnik Azərbaycan-ın xəbərinə görə, bu barədə Bakı Nəqliyyat Agentliyi məlumat yayıb. "Sürücülərdən yollarda sürət həddinə əməl etmələrini, meteoroloji amilləri nəzərə almalarını və digər hərəkət iştirakçılarına qarşı anlayışla davranmalarını xahiş edirik. Eyni zamanda, piyadalara yolun hərəkət hissəsinə çıxmamaq və yolun qarşı tərəfinə keçərkən müəyyən olunan piyada keçidlərindən istifadə etmələri tövsiyə edilir", - açıqlamada deyilir.\nsürət həddi, yağış, yol, Bakı


Naxçıvanda dövriyyəyə 100 milyon manat buraxılıb - Azinforum.az İnformasiya Portalı\nAna səhifə / Kriminal / Naxçıvanda dövriyyəyə 100 milyon manat buraxılıb\nNaxçıvanda dövriyyəyə 100 milyon manat buraxılıb\nBu il, aprelin 1-nə Naxçıvan Muxtar Respublikasının bankları ümumi kredit qoyuluşunu ötən illə müqayisədə xeyli artıraraq 117 milyon 967 min manata çatdırıb. Fins.az-ın məlumatına görə, bu barədə Azərbaycan Mərkəzi Bankının yerli idarəsi məlumat yayıb.\nKredit portfelinin 15 milyon 423 min manatı qısamüddətli, 102 milyon 545 min manatı isə uzunmüddətli kreditlərin payına düşür. Kredit portfelinin 62,2 faizini sənaye, istehsal və kənd təsərrüfatı sahələri üzrə verilmiş kreditlər təşkil edir. Təkcə 2016-cı ilin birinci rübü ərzində verilmiş kreditlərin həcmi isə 9 milyon 607 min manat olub ki, bunun da 4 milyon 450 min manatını qısamüddətli, 5 milyon 157 min manatını isə uzunmüddətli kreditlər təşkil edir. Bu dövr ərzində prioritet istiqamətlərdən biri olan kənd təsərrüfatının inkişafı üzrə kredit qoyuluşunun həcmi 3 milyon 752 min manata, yəni ümumi kreditləşmənin 39,1 faizinə çatıb. Bu kreditlər, əsasən, heyvandarlıq və bitkiçilik, meyvəçilik, arıçılıq və quşçuluğun inkişafına yönəldilib. Real sektorun, fərdi təsərrüfatların inkişafı məqsədilə cari ilin birinci rübü ərzində sahibkarlıq subyektlərinə verilmiş kreditlərin həcmi də artaraq 2 milyon 922 min manata, ümumi kredit portfelinin 30,5 faizinə çatıb. Bununla yanaşı, muxtar respublika sakinlərinə verilmiş 2 milyon 522 min manat məbləğində şəxsi istehlak və daşınmaz əmlak alınması üçün, 409 min manat məbləğində ipoteka kreditləri də vətəndaşların maddi rifah səviyyəsinin yüksəldilməsində mühüm rol oynayıb.\nBank sektorunun mühüm bir göstəricisi də əhali əmanətlərinin cəlb olunmasıdır. 2016-cı ilin 1 aprel tarixinə əhalinin banklarda yerləşdirilən əmanətlərinin həcmi 6 milyon 835 min manat olub. Milli valyutamız olan manatla yerləşdirilən əmanətlərin həcmi 2 milyon 635 min manat, xarici valyuta ilə yerləşdirilən əmanətlərin həcmi isə manat ekvivalenti ilə 4 milyon 200 min manat təşkil edib. Bu dövrdə milli valyutada olan əmanətlərin həcmində artım qeydə alınıb. 2016-cı ilin ilk üç ayında 23 hüquqi, 6034 fiziki şəxs olmaqla, 6057 müştəriyə yeni bank hesabı açılıb. Ümumilikdə, banklar tərəfindən xidmət olunan hesabların 50 min 546-sı işlək hesab olub ki, onların 1381-i hüquqi, 49 min 165-i fiziki şəxsdir.\n2016-cı ilin ilk 3 ayı ərzində Mərkəzi Bankın ehtiyat fondundan bankların nağd pula olan tələbatının ödənilməsi məqsədilə 99 milyon 630 min manat nağd pul dövriyyəyə buraxılıb.\nÖncəki DAK-da “Qarabağda son olaylar və vəzifələrimiz” adlı konfrans keçirilib\nNövbəti Müdafiə Nazirliyi: Silahlı Qüvvələrimizin mövqeləri atəşə tutulub


Sumqayıtda Qarabağ əlilinə məsciddə namaz qılmağa icazə verilmədi - AXUNDDAN AÇIQLAMA » YeniSumqayit.az - Sumqayıt xəbərləri, maraqlı xəbərlər, yeniliklər vs...\nSumqayıtda Qarabağ əlilinin məsciddə namaz qılmasına icazə verilməyib.\nBu haqda Sumqayıt şəhərindən olan Qarabağ əlili Azər Rəşidov özü məlumat verib. Onun dediyinə görə, dünən 22:02-də Sumqayıt şəhərində yerləşən Cümə məscidinə gedərək, işa namazını qılmaq istəyib. Lakin onun bu istəyinə imkan verilməyib.\n"Dünən 22:02-də Dini qurumlarla İş üzrə Dövlət Komitəsinin təqdim etdiyi vaxtla işa namazını qılmaq üçün Sumqayıtdakı cümə namazına getdim. Məscidə yaxınlaşanda içəridə adam olmasına baxmayaraq, qapının bağlı olduğunu gördüm. Məscidin qapısını döyəndən sonra içəridə olan bir nəfər molla qapını açdı. Namaz qılmaq istədiyimi dedikdə, məndən möhürlə namaz qılıb-qılmadığımı soruşdu. Möhürlə namaz qılmadığımı dedikdə isə "icazə yoxdur” deyib, qapını bağlamaq istədi. Mən ona "bura dövlətin tikdiyi məsciddir. Niyə icazə yoxdur?” dedikdə, cavab olaraq bildirdi ki, məscid bağlıdır. Bunu deyib, qapını bağladı. Söz-söhbət yaranmaması üçün məscidin həyətində namaz qılmağa başladım. Bu zaman məscidin mühafizəçisi mənə yaxınlaşaraq burada da namaz qılmağa icazə vermədiklərini dedi. Lakin mən mübahisə etmədən ibadətimə davam etdim və namazı bitirəndən sonra oranı tərk etdim”.\nAzər Rəşidov bildirir ki, bu hal onun qarşılaşdığı ilk hal deyil.\n"Dəfələrlə bu cür hallarla qarşılaşmışıq. Bu məscid dövlət tərəfindən inşa edilib. Lakin oradakı bir qrup molla əhlisünnə sələf camaatına burada namaz qılmağa icazə vermir”.\nQarabağ əlili məsələ ilə əlaqədar Dini Qurumlarla İş üzrə Dövlət Komitəsinə müraciət edəcəyini də qeyd edib.\nMəsələ ilə bağlı açıqlama verən Cümə məscidinin axundu Rauf Sərdarov bu məsələdən xəbərsiz olduğunu deyib.\n"Əgər ibadət etmək istəyən şəxsə deyiblərsə ki, burada möhürsüz namaz qılmaq olmaz bunu deyən adam qələt edir, başını da daşa döyür. Bizdə belə bir şey yoxdur. Məsciddir, kim istəyər möhürlə qılar, kim istəyər möhürsüz qılar. Mən istərdim ki, həmin Azər Rəşidov adlı şəxs mənə müraciət etsin. Birlikdə onu məscidə buraxmayan şəxsi tapaq və müvafiq qaydada mən onu cəzalandırım. Xahiş edirəm ki, həmin şəxs mənə müraciət etsin".


Biznes hədəflərinizə doğru universitet seçimləri | AzeriStudent\nBiznes hədəflərinizə doğru universitet seçimləri\nQloballaşan dünyada bütün ölkələrin bazarları və pul siyasətləri bir-birinə təsir edir və ticarət, iqtisadiyyat, maliyyə kimi sahələrdə beynəlxalq diplom və təhsilin əhəmiyyəti ön plana çıxır. Xüsusilə iqtisadi sistemləri ilə bütün dünyana təsir edən ölkələrdə bu sahələrdə təhsil almaq son illərdə daha da populyarlaşmışdır.\nXaricdə təhsil alarkən işləmək, təhsil müddətində yerli və ya beynəlxalq şirkətlərdə təcrübə keçmək, beynəlxalq şəbəkəyə sahib olmaq və məzun olduqdan sonra iş icazəsi almaq kimi imkanlar bu sahələrdə xaricdə təhsilə yüksək tələbat yaratmışdır. Azeri Student, tələbələrinə geniş miqyaslı bir seçim təklif edir ki, bununla da ABŞ, Kanada kimi xarici ölkələrdə olduğu kimi Avropada da yüksək keyfiyyətli bir təhsil ala bilərsiniz.\nBiznes proqramlarınin təhsil müddəti də ölkəmizdən fərqli ola bilər. Beləki bəzi ölkələrdə təhsil 2 il davam edir, bəzi ölkələrdə isə 3-4 il çəkə bilər. Hər bir universitet tələbələrə fərqli bir tədris proqramı ilə təhsil verir. Bu kiçik siyahıda biznes sahəsi üzrə ən qabaqcıl universitetləri təqdim edirik.\nЕU BUSINESS SCHOOL\nGLION & LES ROCHES - Biznes və turizm sektoru üzrə TOP-3-də yer alır\nSimon Fraser Univesity - biznes sahəsində TOP-5’ daxildir\nDünyanın ən böyük iqtisadiyyatına sahib olan Amerika Birləşmiş Ştatlarında, eləcə də Avropada iqtisadiyyat - biznes - maliyyə menecmenti kimi bir bölmədə təhsil alırsınızsa, məzun olduqdan sonra işsiz qalmağınız qeyri-mümkündür. Yenilikçi maliyyə sistemlərinin, iqtisadi siyasətlərinin və iş elminin davamlı böyüdüyü Amerika və Avropa ölkələrində dünyanın ən keyfiyyətli təhsili sizi gözləyir. Azərbaycandakı oxşar departamentlərlə məzmunu baxımından ciddi fərqlərə sahib olan və fənlərarası bir yanaşma qəbul edən iqtisadiyyat və ticarət şöbələrini bitirdikdən sonra dünyanın ən böyük beynəlxalq şirkətlərində və ticarət təşkilatlarında iş tapmaq fürsətiniz olacaqdır.\nBiznes bölməsini bitidikdən sonra marketinq, onlayn biznes, maliyyə, mühasibat, satış, mühasibat və bank sektorlarında əldə etdiyiniz bilik və bacarıqlar daxilində işləmək fürsəti tapa bilərsiniz. Bundan əlavə, biznes fakultəsi məzunları MBA proqramı keçib, xüsusi bir sahədə ixtisaslaşaraq iş həyatında karyera pilləkənlərinə daha sürətli qalxa bilərlər.\nAzeri Student dünyanın yüzlərlə universiteti ilə tərəfdaşlıq edir. Şirkətimiz vasitəsilə daxil olan tələbələr müxtəlif universitetlərə qəbul üçün ən rahat şərtlərdən yararlanır. Universitetlərlə birbaşa əməkdaşlığımız sayəsində tələbələrimiz daha çox üstünlüklər qazanır, sənədləşmə proseslərində çətinliklərlə üzləşmirlər.


Ana səhifə / Xəbər lenti / Yeni tarif tənzimlənməsi nəyə xidmət edir və nələr dəyişəcək?\nYeni tarif qiymətləri\n- enerji sahəsində liberal bazar prinsiplərinin təmin edilməsi;\n- bu sahəyə kənar müdaxilələrin azaldılması;\n- təsərrüfat subyektlərində müstəqil idaretmə sisteminin təkmilləşməsi:\n- bazar iqtisadiyyatı əsasında səmərəli xidmətin təşkil edilməsi ilə bağlı aparılan islahatların tərkib hissəsi hesab edilə bilər.\nMəlumdur ki, dövlət yanacaq-enerji sektorunda fəal iştirakçı kimi qiymət tənzimləmələrinə nəzarət etməklə yanaşı, bu xidmətlərin istehsalı, tədarükü və satışı ilə məşğul olan qurumların həm də maliyyə vəziyyətlərinin yaxşılaşdırılmasında aktiv müdaxiləçi rolunu oynayaraq, hər il büdcə vəsaitlərinin və dotasiyaların ayrılmasına qərar verirdi. Nəticədə həmin təsərrüfat strukturlarının sanki dövlətdən asılılığı, ələbaxımlılığı kimi bazar qaydalarına zidd olan iqtisadi davranış formalaşmışdı.\nAzad bazar iqtisadiyyatının əsas tələblərindən biri mal və xidmətlərin satışı ilə məşğul olan təsərrüfat subyektlərinin liberallığıdır. Uzun illərdir ki, təbii qaz, elektrik enerjisi, yaxud su satışı xidmətlərini göstərən dövlət kommersiya şirkətləri satdıqları mal, göstərdikləri xidmətlərdən əldə etdikləri gəlirlərlə öz xərclərini tamamilə bağlaya bilmirlər. Bunun əsas səbəblərindən biri istehsal və tədarük etdikləri malın maya dəyəri ilə satış tarifi arasındakı tərs mütanasiblikdir. Məsələn, qaz tədarükçüsü olan SOCAR (“Azəriqaz” İb bu qurumun tabeliyindədir) təbii qazın maya dəyərinin daxili bazardakı satış qiymətlərindən aşağı olması səbəbindən zərərlə işləyir, yaxud topdansatış və pərakəndə satış əmsalları real xərc dəyərlərini ödəyə bilmir. Nəticədə zərəri örtmək üçün dövlədən dotasiya alır. Bu, digər dövlət şirkətlərində də xarakterik hallardan biridir. Məsələn, “Azərişıq” elektrik enerjisi üzrə mövcud tariflər əsasında işləyə bilmirdi, əsas enerji istehsalçısı olan “Azərenerji” ASC elektrik enerjisinin 96%-ni təbii qaz hesabına istehsal edir. Azərbaycanın istilik elektrik stansiyalarında elektrik enerjisi istehsalı üçün istifadə olunan xammalın da 50%-dən çox hissəsini təbii qaz təşkil edir. Bu baxımdan təbii qazın tarif dəyişikliyi elektrik enerjisinin qiymət artımını şərtləndirir. Elektrik enerjisinin enerji təchizatı müəssisəsinə topdansatış tarifi 0,9 qəpik artırılaraq 6,6 qəpik müəyyənləşdirilib.\nGöründüyü kimi bu qurumlar əldə etdikləri gəlirlərlə öz təsərrüfat fəaliyyətlərini tənzimləyə bilmədiyindən dövlətdən maliyyə almaqdadır. Bu, həm də onların dayanıqlılığını əngəlləyən əsas amillərdən biridir.\nBazar iqtisadiyyatı subsidiyalaşmanın azalmasını, minimallaşmasını tələb edir. Büdcə subsidiyası hesabına heç bir şirkət dayanıqlı fəaliyyət göstərə, özünün investisiya siyasətini yürüdə bilməz. Beləliklə, yanacaq-energetika sektorunda aparılan infrastruktur işlərinin genişləndirilməsi, əhalinin və abonentlərin keyfiyyətli, fasiləsiz elektrik enerjisi ilə təmin edilməsi zərurəti, habelə enerjinin istehsalı üçün istifadə edilən təbii qazın qiymətlərində mövcud dəyişiklik nəticəsində yaranan əlavə xərcləri qarşılamaq məqsədilə enerjinin tarif tənzimlənməsi qaçılmaz idi.\nBunun üçün liberal tarif tənzimlənməsi zəruridir və ötən gün Tarif Şurasının qərarı ilə yeni qiymət dəyişikliklərinin də əsas məqsədi bununla bağlıdır.\n- Tariflərin dəyişdirilməsi ilə qaz və elektrik enerjisi istehsalı və təchizatı ilə məşğul olan təsərrüfat subyektlərinin fəaliyyətinin optimallaşdırılmasına imkan yaradacaq, onların liberal bazar oprinsipləri əsasında qarşılıqlı tənzimləmə siyasəti həyata keçirməsini stimullaşdıracaq;\n- Dövlət büdcəsindən asılılığının tədricən azalması, subsidiyalaşmanın aradan qalxmasına səbəb olacaq, bu qurumların dayanıqlılığını möhkəmləndirəcək.\n- Yeni xidmət tarifləri həm də istehlakçılara göstərilən xidmətlərin keyfiyətinin yaxşılaşmasına, etuibarlılığına əsaslı təminat verəcək.\n- Qeyd olunan təsərrüfat subyektlərinin öz maliyyə planlarını həyata keçirməsi, infrastrukturlarının yenilənməsi və əsaslı vəsait qoyuluşları, müstəqil investisiya siyasətinin yürüdülməsi üçün də imkanlar yaranmış olacaq.\n- Nəticədə, dövlət yanacaq-enerji sektoruna büdcədən il ərzində xərclədiyi 100 milyonlarla manat həcmində subsidiyanı büdcənin əsas xərc bölmələrindən biri olan sosial sahəyə istiqamətləndirəcək.\n- Büdcənin sosialyönümlü tədbirlərinin maliyyələşdirmə əhatəsi genişlənəcək, bu vəsaitlər isə ilk növbədə əhalinin aztəminatlı təbəqəsinin sosial müdafiəsinin gücləndirilməsinə yönəldiləcəkdir.


Çexiya Avropa İttifaqının qaçqınlarla bağlı yeni mexanizmini rədd edib | Report.az\nÇexiya Avropa İttifaqının qaçqınlarla bağlı yeni mexanizmini rədd edib\nÇexiya Avropa İttifaqının qaçqınlarla bağlı yeni mexanizmini rədd edib Çexiya Avropa İttifaqı ərazisində qaçqınların bölgüsü ilə bağlı məcburi mexanizmlərin yaradılması ehtimalını qəti şəkildə rədd edib.\n23 May , 2021 21:29\nÇexiya Avropa İttifaqı ərazisində qaçqınların bölgüsü ilə bağlı məcburi mexanizmlərin yaradılması ehtimalını qəti şəkildə rədd edib.\n“Report”un məlumatına görə, bu barədə respublikanın baş naziri Andrey Babiş Brüsselə, Avropa Birliyinin qanunsuz miqrasiyaya qarşı mübarizəyə həsr edilən sammitinə səfər edən zaman özünün tvitter səhifəsində məlumat verib.\n“Bəzi üzv ölkələr, təəssüf ki, yenə də kvota tətbiq etməyi təklif edirlər. Bu, tamamilə qəbuledilməzdir. Buna qarşı mübarizəmizi davam etdirəcəyik. Qanunsuz miqrasiyanın həlli Avropa xaricindədir. Avropa Liviya, Mərakeş və Türkiyə ilə dəqiq plan hazırlamalıdır. Bu axınları dayandırmalıyıq”deyə, baş nazir bildirib.\nRus versiyası В Чехии рестораны и кафе полностью возобновят работу


İqtisadiyyat 14 Yanvar 2019 14:42 (UTC+04:00)\nİqtisadiyyat naziri Şahin Mustafayev Koreya Respublikasının Azərbaycandakı səfiri Kim Tonq Op ilə görüşüb.\nİqtisadiyyat Nazirliyindən Trend-ə verilən məlumata görə, görüşdə Şahin Mustafayev ölkələrimiz arasında əməkdaşlığın uğurla davam etdiyini, dövlət və hökumət başçılarının yüksək səviyyəli səfərləri çərçivəsində keçirilən görüşlərin və aparılan danışıqların əlaqələrin genişləndirilməsində mühüm əhəmiyyətini vurğulayıb.\nAzərbaycan və Koreya arasında müqavilə-hüquq bazası yaradılıb, indiyədək ölkələrimiz arasında 57 sənəd imzalanıb. Qeyd edilib ki, Azərbaycanda 74 Koreya şirkəti qeydiyyatdan keçib, Koreya şirkətləri dövlət əsaslı layihələrdə podratçı qismində də iştirak edirlər.\nNazir Şahin Mustafayev iqtisadi-ticarət əlaqələrinin genişləndiyini, 2018-ci ilin 11 ayında ticarət dövriyyəsinin əvvəlki ilin müvafiq dövrü ilə müqayisədə 2 dəfə artdığını qeyd edib.\nAzərbaycan və Koreya investisiya sahəsində də əməkdaşlıq edir. Koreya tərəfindən Azərbaycan iqtisadiyyatına 180 mln. dollara yaxın, Azərbaycan tərəfindən isə Koreyaya 474 mln. dollar investisya yatırılıb. İqtisadiyyat naziri Koreya Beynəlxalq Əməkdaşlıq Agenliyi (KOİCA) ilə sıx əməkdaşlığı qeyd edib və KOİCA-nın Azərbaycandakı fəaliyyətini yüksək qiymətləndirib. Şahin Mustafayev Azərbaycanın stabil və təhlükəsiz ölkə, Cənubi Qafqazın siyasi-iqtisadi, mədəni mərkəzi olduğunu vurğulayıb, iqtisadi sahədə əldə edilən uğurlar barədə məlumat verib. Qeyd edilib ki, davamlı iqtisadi inkişaf edən Azərbaycanda 2018-ci ildə ÜDM 1,4%, qeyri-neft sektoru 1,8%, sənaye istehsalı 1,5%, qeyri-neft sənayesı 9,1%, kənd təsərrüfatı 4,6% artıb, ötən il 11 mlrd. manatı qeyri-neft sektoruna olmaqla, ölkə iqtisadiyyatına 17,2 mlrd. manat investisiya yatırılıb, strateji valyuta ehtiyatları 45 mlrd. dollar təşkil edib. Ölkəmizdə əlverişli biznes və investisiya mühiti yaradıldığını diqqətə çatdıran nazir Şahin Mustafayev vurğulayıb ki, Dünya Bankının açıqladığı “Doing Business 2019” hesabatında Azərbaycan öz mövqeyini 32 pillə yaxşılaşdıraraq 190 ölkə arasında 25-ci yerdə qərarlaşıb və 10 ən islahatçı ölkə sırasına daxil edilib.\nİqtisadiyyat naziri ölkələrimiz arasında əlaqələrin genişləndirilməsi istiqamətləri barədə danışıb, sənaye, tranzit, investisiya, maliyyə, turizm, ticarət və s. sahələrdə əməkdaşlığın genişləndirilməsi imkanlarını vurğulayıb.\nKoreya Respublikasının Azərbaycandakı səfiri Kim Tong Op ölkəsinin Azərbaycanla əməkdaşlığın genişləndirilməsində maraqlı olduğunu, imzalanacaq Sazişin bu baxımdan əhəmiyyətini qeyd edib.\nGörüşün sonunda Azərbaycan ilə Koreya Respublikası arasında Qrant Yardımına dair Çərçivə Sazişi imzalanıb. Sənədi iqtisadiyyat naziri Şahin Mustafayev, Koreya Respublikasının Azərbaycandakı səfiri Kim Tonq Op imzalayıblar.\nSənəddə Azərbaycan və Koreya Respublikası arasında texniki yardım və qrant müqaviləsi üzrə birgə əməkdaşlığın davam etdirilməsi nəzərdə tutulur.


Elanlar | Riyaziyyat və Mexanika İnstitutu | Page 178 Elanlar – Page 178 – Riyaziyyat və Mexanika İnstitutu\n18.12.2013-cü il saat 10:00-da Ümuminstitut seminarında “Qeyri-harmonik analiz” şöbəsinin müdiri,f-r.e.d, prof. Bilal Telman oğlu Bilalov “Lp(x) and Hp(x) vektor sinifləri” mövzusunda məruzə edəcəkdir. Məruzədə Lp(x) və Hp(x) vektor siniflərindən danışılacaq, burada banax fəzasıdır. Bu fəzalar skalyar halda Lebeq və Hardı fəzalarının ümumiləşməsidir. Hardi sinfi üçün iki tərif təklif olunur və onların ekvivalentliyi isbat olunur. Müxtəlif […]\n11.12.2013-cü il saat 10:00-da Ümuminstitut seminarında “Diferensial tənliklər” şöbəsinin müdiri f-r.e.d., prof. Əkbər Bayram oğlu Əliyev “Dissipasiyalı qeyri xətti hiperbolik tənliklər sisteminin qlobal həllinin varlığı, yoxluğu və asimptotikası” mövzusunda məruzəsini davam etdirəcək. Məruzədə dissipasiyalı qeyri xətti hiperbolik tənliklər sisteminin qlobal həllinin varlığı, yoxluğu üçün Fucita tipli kriteriyalar və qlobal həllərin asimptotikası haqqında alınmış nəticələr şərh […]\n04.12.2013-cü il saat 10:00-da Ümuminstitut seminarında “Diferensial tənliklər” şöbəsinin müdiri f-r.e.d., prof. Əkbər Bayram oğlu Əliyev “Dissipasiyalı qeyri xətti hiperbolik tənliklər sisteminin qlobal həllinin varlığı, yoxluğu və asimptotikası” mövzusunda məruzə edəcəkdir. Məruzədə dissipasiyalı qeyri xətti hiperbolik tənliklər sisteminin qlobal həllinin varlığı, yoxluğu üçün Fucita tipli kriteriyalar və qlobal həllərin asimptotikası haqqında alınmış nəticələr şərh olunacaq. […]\n25.11.2013 tarixində Elastiklik və plastiklik nəzəriyyəsi şöbəsinin seminarı baş tutmuşdur. Məruzəçi: aspirant Natiq I.Rzayev (əyani, 1ci il) Mövzu: “Dartılma-sıxılmaya müxtəlif müqavimət göstərən tir ve düzbucaqlı lövhələrin dayanıqlığı və eninə rəqsləri”\n13.11.2013-cü il saat 10:00-da Ümuminstitut seminarında “Funksiyalar nəzəriyyəsi” şöbəsinin əməkdaşı f-r.e.d. Alik Malik oğlu Nəcəfov “Sobolev – Morri tipli Wlpφβ(G) fəzasında daxilolma teoremləri” mövzusunda məruzə edəcəkdir. Məruzəçi tərəfindən Morri tipli Lpφβ(G) və Sobolev-Morri tipli Wlpφβ(G) fəzaları qurulmuşdur. Qurulan fəzalardan olan, çoxölçülü oblastlarda təyin olunmuş funksiyaların ümumiləşmiş qarışıq törəmələri üçün inteqral göstərilişi alınır. Bu inteqral göstərilişinin […]\n06.11.2013-cü il saat 10:00-da Ümuminstitut seminarında “Dalğa dinamikası” şöbəsinin əməkdaşı f-r.e.d. Nazilə Bilal qızı Rəsulova “Silindrik oblastlarda qeyri-stasionar poseslərin yeni tədqiqat metodu haqqında” mövzusunda məruzə edəcəkdir. Silindrik oblastlarda qeyri-stasionar proseslərin tədqiqi, həlli çox çətin olan riyazi problemlərlə müşayət olunur. Çox sadə hallar üçün isə yalnız (məs. bütöv bircins silindr) asimptotik həllər alınmışdır. Təqdim edilən metod […]\nGeri 1 … 176 177 178 179 180 İrəli


Havalar isinəndə koronavirus öləcəkmi... - Bizdə yay olanda digər yarımkürədə qış olacaq\n18 mart, 2020 [15:09]\nBu günlər hər kəsin ürəyində balaca da olsa bir ümid var. Yayın gəlişi ilə virus öləcək, ən azından indiki kimi təsirli olmayacaq. Lakin Afrika , Avstraliya, Ərəbistan kimi isti ölkələrdə də virusa yoluxma faktlarının qeydə alınması şübhələr yaradır. İnsanların bu sualının cavabını mütəxəssislər cavablandırır.\nBizimyol.info təqdim edir.\nTürkiyəli professor Tefik Özlü hesab edir ki, virusun yayda məhv olması tam dəqiq deyil. SARS və MERS kimi viruslar yayda məhv oldu amma bunu korona barədə söyləmək hələ tezdir. Türkiyə Korona Bilim Kurulunun əməkdaşı professor Atəş Kara isə hesab edir ki, isti havaların gəlişi ilə virus tam ölməsə də təsir dairəsi azalacaq, zəifləyəcək.\n“Koronavirus günəş işığının təsirinə məruz qalır. Açığı ümidlərimiz bu yöndədir.Günəş və isti tək faktor deyil. Nəm də önəmli amillərdəndir. İstilərin başlaması ilə virusun aktivləşməsi azala bilər.Tamamilə dura blər demirəm, amma bulaşıcılığı azalacaq. Bu virus SARS virusuna çox bənzəyir. Çox ümid edirik ki, isti havalarda o da SARS kimi xüsusiyyət sərgiləyəcək”,- deyə alim qeyd edib.\nKliniki Mikrobiologiya uzmanı doktor Umut Savaşçı da isti havaların virusu tam məhv edəcəyinə əminlik bildirmir. “Hər şey virusun davranışından asılıdır, biz də ona görə bir yol tutacağıq.Afrikada görünmə sayı şimal ölkələrindən az saydadır. Bizim ölkəmizə yay gələndə dünyanın digər yarımkürəsində qış olacaq.Buna görə faktların azalmama riski də var”,- deyə o,”Yeni Şafak” qəzetinə bildirib.


Əfqan Muxtarlının "yoxa çıxdığı" yerdəki kamera görüntüləri pozulub? [Video]\nEv Cəmiyyət Əfqan Muxtarlının “yoxa çıxdığı” yerdəki kamera görüntüləri pozulub?\nƏfqan Muxtarlının “yoxa çıxdığı” yerdəki kamera görüntüləri pozulub? [Video]\nJurnalist Əfqan Muxtarlının Gürcüstanda yoxa çıxması və Azərbaycanda “peyda” olması ilə bağlı daha bir maraqlı nüans meydana çıxıb.\nAbzas.net xəbər verir ki, bu barədə Əfqan Muxtarlının Gürcüstandakı vəkili Archil Chopikashvili məlumat verib.\nVəkil bildirir ki, Əfqan Muxtarlının oğurlandığı zaman qeydə alınan video görüntülərin silindiyi istisna edilmir.\nVəkil bununla bağlı istintaq orqanlarına müraciət edəcəyini bildirib. A.Chopikashvili Daxili İşlər Nazirliyindən jurnalistin oğurlanmasının əks oluna biləcəyi bütün kadrları göstərməyi xahiş edib.\nHələlik DİN-in bu videomaterialları açıqlayacağı bilinmir. Lakin araşdırma qrupu jurnalistin hərəkət marşrutu üzrə epizod əldə edə bilib.\nVideoyazı göstərir ki, çəkiliş qəfil dayanır və başqa görüntüyə keçir. Videomateriala əsasən, yağışlı hava günəşli hava ilə əvəzlənir. Mənzərə və parklanan avtomobillər də fərqlidir.\nBundan başqa, ona 318.1, 206.1 maddələri ilə – sərhədi qanunsuz keçmə və qaçaqmalçılığa görə də ittiham irəli sürülüb.\nƏvvəlki məqaləAzərbaycan universitetləri beynəlxalq reytinqlərdə niyə axırlardadır?\nNövbəti məqalədəVidadı Zeynalovun evini satıb dövlətə vurduğu ziyanı ödədiyi bildirilir\nAzərbaycan Rusiyadan quş əti idxalını məhdudlaşdırır\n“Tottenhem” “İnter”ə 6 qolla qalib gəlib -VİDEO


12:12 - 05 Dekabr\nKeçmiş Rabitə naziri Nadir Əhmədov Azərbaycanın Macarıstandakı səfiri, sabiq Xarici İşlər naziri, ədəbiyyatşünas alim Vilayət Quliyevin onu oğurluqda ittiham etməsinə münasibət bildirib.\nN.Əhmədov “Report”a açıqlamasında bildirib ki, V.Quliyevin dedikləri əsassızdır.\nSabiq Rabitə naziri keçmiş həmkarı olan V.Quliyevi savadlı, yaradıcı adam kimi qiymətləndirib: “Səfirimiz Vilayət Quliyevə böyük hörmətim var. Yazdığım "İblis xislətli erməni" kitabımda onun "Türk ordusunun azərbaycanlı generalları" adlı məqaləsindən istifadə etmişəm. Mənim Vilayət müəllimə böyük hörmətim var, yaradıcı insandır. Onun qeyd etdiyi "Türk ordusunun azərbaycanlı generalları" məqaləsinin böyük qürurla oxudum. Həmin məqalə ilə təkcə Azərbaycanda yox, eyni zamanda Türkiyədə azərbaycanlı generallar barədə geniş ictimaiyyətə məlumat verilir. Onun mənim haqqımda dediklərini oxuduqda çox təəssüfləndim. Buna heç nə deyə bilmərəm. Fikrini başqa cür səsləndirsəydi, yaxşı olardı. Mən yazdığım kitabda onun müəllifi olduğu "Türk ordusunun azərbaycanlı generalları" məqaləsinə istinad etmişəm. Kitabı açdım, 87-ci səhifəsində "Türk ordusunun azərbaycanlı generalları" məqaləsinə istinad olunub. Səhifənin aşağısında isə qeyd olunub: “Azərbaycanın Polşadakı səfiri Vilayət Quliyevin verdiyi müsahibədən”. Bu yazılıb da burada, başqa nə yazılmalıdır ki?”\nN.Əhmədov deyib ki, Vilayət Quliyevin belə addım atması düzgün deyil: “Mən hər yerdə demişəm ki, "Türk ordusunun azərbaycanlı generalları" məqaləsi hörmətli Vilayət Quliyevindir. "İblis xislətli erməni" adlı kitabımda məqsədim gənclərin sağlam mənəviyyat, vətənpərvərlik ruhunda tərbiyə olunması, tarixin unudulmamasıdır. Mənim dostumla birgə yazdığım kitab heç bir yerdə satışa çıxmayıb, yayılmayıb. Yalnız özümüzə, dostlarımıza, ailəmə, nəvələrimə oxumaq üçün yazmışam. Hesab edirəm ki, elə bir pis iş görməmişəm. Ola bilsin ki, haradasa müəllif hüquqları ilə bağlı səhvə yol vermişəm. Vilayət Quliyev məndən nə istəyirsə, etməyə hazıram, mübahisə edən adam deyiləm. Mən rabitəçiyəm, kitab yazmaqla bağlı mütəxəssis deyiləm, ola bilər ki, hansısa texniki səhvlər olub. Buna görə də Vilayət müəllim məni bağışlasın, amma ondan xahiş edirəm fikrini o cür ifadə etməsin. Mənə nə desəydi, əlimdən gəldiyi qədər düzəliş edərdim. Düşmənimiz ermənilərdir, düşmənlə mübarizə aparaq lazımdır, mənimlə yox. Sonda da Vilayət müəllimə demək istəyirəm ki, məni yada saldığınıza görə çox sağ olun”.\nQeyd edək ki, Vilayət Quliyev bildirib ki, keçmiş Rabitə naziri Nadir Əhmədov müəllifi olduğu "Türk ordusunun azərbaycanlı generalları" məqaləsini mənimsəyərək öz adına çıxıb: "Deyəsən, son illərdə əli maddi çax-çuxdan çıxan keçmiş həmkarım, əski ulaşdırma bakanımız Nadir müəllim Əhmədov ixtiyar yaşında intellektual çapovulçuluğa girişib. Mənim 2008-ci ildə "525-ci qəzetdə" çap olunan "Türk ordusunun azərbaycanlı generalları" adlı məqaləmi sərlövhəsini və bir sözünü də dəyişmədən əvvəlcə 2009-cu ildə "Elm və Təhsil" nəşriyyatında çıxan "İblis xislətli erməni" kitabına, sonra da özünün www.nadir-ahmedov.com saytına yerləşdirib. İndi "Google"da axtarış verəndə bir sətrini də yazmadığı uzun zəhmət və axtarışların bəhrəsi olan bu araşdırma-yazı Nadir müəllimin "əsəri" kimi təqdim olunur".\n19:04 - 08 Avqust\n15:45 - 08 Avqust\n20:55 - 07 Avqust\nTürkiyə MN: Sutka ərzində 17 PKK/YPG terrorçusu məhv edilib\n16:04 - 07 Avqust


Qarabağın “Paris”ində FRANSIZ DİLİ SEVGİSİ - Hürriyyət\nEv Yuxarı Qarabağın “Paris”ində FRANSIZ DİLİ SEVGİSİ\nQarabağın “Paris”ində FRANSIZ DİLİ SEVGİSİ\n19:14 - 17 İyun, 2020\n“Çar Rusiyasını gəzdikcə, mən zadəgan ailələrdə fransız dilinin necə işlək olmasına heyrət edirdim. Xüsusilə kübar qadınlar öz ərlərindən daha mükəmməl fransızca danışırdılar. Ərləri ticarət, siyasətlə məşğul olduqları vaxtda,…xanımlar fransız dilində romanlar oxuyaraq, ədəbi fransız dilini mənimsəmişdilər…” Bu sətirlər görkəmli fransız yazıçısı və səyyahı Aleksandr Dümanın “Qafqaz səfəri” əsərindəndir. A. Düma, həmçinin Qafqazda olduğu müddətdə görüşdüyü zadəgan ailələrdə işlədilən fransız dilinin mükəmməlliyinə diqqət çəkir. Xurşidbanu Natəvanın əri, Xasay xan Usmiyevlə görüşü barədəki qeydlərində, yazıçı Xasay xanın mükəmməl fransızcasından heyrətləndiyini yazır: “Xasay xanla danışdıqca mənə elə gəlirdi ki, sanki bir fransız yazıçı dostumla danışıram. O hətta məndən xahiş elədi ki, şəxsən tanıdığı dostum Marmyeyə onun salamını çatdırım…”\nXIX əsrdə fransız dili bütün çar Rusiyasında olduğu kimi, Azərbaycanda da zəruri dil idi. Azərbaycanın Fransa ilə ticarət əlaqələri, fransız iş adamlarının Bakıdakı neft mədənlərinə sərmayələr yatırması, fransız səyyahların Azərbaycana səfərləri kimi şərtlər bu dilə olan marağı daha da gücləndirirdi. Banin təxəllüslü yazıçı, Bakı neft milyonçularının varisi, Fransada mühacirətdə yaşayıb-yaradan və Parisdə vəfat edən Ümmülbanu Əsədullayevanın “Qafqaz günləri” və “Paris günləri” kimi bioqrafik əsərlərində biz bunu aydın görə bilirik. Baninin bioqrafiyasında ölkənin zadəgan kəsiminin ailədə fransız dili müəllimi, fransızdilli dayələr saxlaması və fransız dilindən ana dili qədər geniş istifadə etmələri barədə geniş təsvirlər yer alır. Çar ailəsi, rus zadəganlarının fransız dili sevgisi, bu dilin gündəmdə olmağı bizim milli burjuaziyanı laqeyd qoymamış, övladlarının təhsilinə, dünya görüşünə yatırım edən azərbaycanlı neft milyonçuları, zadəganlar övladlarının fransızca öyrənməsini zəruri hesab etmişdilər.\nBu fikirlər “Azərbaycanın Dağlıq Qarabağ bölgəsinin azərbaycanlı icması” İctimai Birliyinin Beynəlxalq əlaqələr şöbəsinin müdiri Aybəniz İsmayılovanın “Qarabağın “Parisi”ndə fransız dili sevgisi” sərlövhəli məqaləsində yer alıb.\nMəqalədə deyilir: “1918-ci ildə qurulan Azərbaycan Xalq Cümhuriyyəti də bu ənənənin davamı olaraq, Avropa ölkələrində təhsil almaq üçün 100 nəfər tələbə göndərmişdi. Onlardan 42 nəfəri də məhz Fransada təhsil almağa yollanmışdı. “Cümhuriyyət tələbələri” adlandırılan tələbələr arasında Aslan bəy Vəzirov, Mustafa bəy Vəkilov, İsrafil Əşrəfov, Rəşid bəy Topçubaşov, Zaur bəy Daqirov, Teymur bəy Aslanov, Zeynalabdin Hüseynov və Xaspolad bəy Hacıyev və başqaları Paris Universitetində təhsil almışdılar. Fransada təhsil alan azərbaycanlı tələbələrin bir çoxu Cümhuriyyətin süqutunun sonra siyasi motivlərə görə Azərbaycana qayıda bilməmiş və Fransada qalmışdı.\nHələ çar dövründən bu zəngin dilin tədrisi həyata keçirilən bölgələrdən biri də Şuşa idi. Fransız dilinin tədris edildiyi məktəblərdən biri Şuşa şəhər məktəbi idi ki, sonralar onun bazasında altı siniflik Şuşa realnı məktəbi Xurşidbanu Natəvanın maliyyəsi ilə tikiləcəkdi. Çox güman ki, Xan qızı fransız dilini mükəmməl bilən əri Xasay xanla çar Rusiyasını gəzdiyi zaman, fransız dilinin zövq, yüksək mədəniyyət göstəricisi olduğunu anlamış və bu dilin tədris edildiyi bir məktəbə yatırım etməyə həvəs göstərmişdi. Hər iki məktəbdəki şagirdlər, əsasən, azərbaycanlı və erməni uşaqları olsa da, qeyri millətlərdən olan az sayda şagirdlər də var idi.\nXIX əsrin ikinci yarısından etibarən fransız dilinin tədris olunduğu Şuşada bu dilə maraq onilliklər boyu davam etdi. Bu məktəb dünyaya fransızdilli azərbaycanlılar təqdim edə bildi. Onlardan biri də yazıçı, siyasi xadim Əhməd bəy Ağaoğlu idi.\nƏhməd bəy Ağaoğlu zadəgan ailəsində doğulmuşdu. Hər iki valideyni məmur, bəy, ziyalı ailələrdən gəlirdi və belə bir ailədə doğulan uşağın taleyi artıq qismən müəyyən edilmişdi. Kiçik yaşlarında ata tərəfi Əhmədin fars və ərəb dillərində təhsil almasında maraqlı idi. Amma Əhmədin anası Tazə xanım oğluna gizlicə rusdilli müəllim tutur. Rus dilinin sayəsində Əhməd bəy Qərb dünyası, Qərb mədəniyyəti və dəyərləri ilə tanış olur.\nOnu Parisə, Sorbona aparan əslində fransız dili idi ki, bu dili Əhməd bəy Şuşa realnı məktəbində öyrənməyə başlamışdı. 1881-ci ildə Şuşada 4 sinifli Şuşa şəhər məktəbi açılanda Qafqaz canişini Mixail Nikolayeviç Şuşanın müsəlman kəsiminin əsas nümayəndələrini Xurşidbanu Natəvanın evində toplayaraq uşaqlarını bu məktəbə göndərmələrini istəmişdi. Əhməd bəyin atası Mirzə Həsən bəy bu görüşdə iştirak etmiş və oğlunu məktəbə göndərəcəyinə söz vermişdi.\nFransız dilini Şuşa realnı məktəbində öyrənməyə başlayan Əhməd bəyi tale Parisə apardı. Orda fransız dilini Sorbonna universitetində mükəmməl öyrənən Ağaoğlu Parisin qapalı ziyalı klublarına üzv olaraq, bir çox fransız ziyalılarla əlaqə qurdu, məşhur fransız jurnallarında məqalələr dərc etdirdi.\nƏhməd bəyin fransız dilinə, bu dilin tədrisinə sevgisi onu Parisdən Şuşaya qaytardı. 1896-cı ildə, o, Şuşaya qayıdaraq əvvəl oxuduğu Şəhər məktəbinin bazasında fransız sinfi yaradır və bu dili tədris etməyə başlayır. Həmin vaxt Şuşa real məktəbi Xurşidbanu Natəvanın maliyyəsi ilə tikdirilmişdi və gözəl binaya sahib idi. Fransız dili dərsi dediyinə görə onu Şuşada “firəng Əhməd” deyə çağırırdılar.\nƏhməd bəyin pedaqoq kimi fəaliyyəti Şuşada uzun çəkmədi. 1920-ci ildə bolşeviklərin Şuşanı tutması ilə Əhməd bəy doğma yurdunu tərk etmək məcburiyyətində qalmışdı. Həmin illərdə regionda baş verən etnik çaxnaşmalar nəticəsində Şuşa realnı məktəbi, Əhməd bəy Ağaoğlunun evi tamamilə yandırılmışdı. Tale bu dəfə onu Türkiyəyə apardı və Əhməd bəy orada siyasi karyerasını qura bildi, Türkiyə Böyük Millət Məclisinin üzvü oldu.\nOnun fransız dilinə marağı, sevgisi, Şuşada davam etdirdiyi fransız dilinin tədrisi isə bu şəhər camaatı üçün bir ənənə olaraq qaldı.\nŞəxsən tanıdığım və birlikdə çalışdığımız, vaxtilə atası Şuşanın şahmat məktəbinin direktoru kimi fəaliyyət göstərən deputat Tural Gəncəliyevin taleyində də fransiz dili ilə bağlı maraqlı bir iz var:\n“Biz hər gün Əhməd Ağaoğlunun yaşadığı küçədən keçib məktəbə gedirdik. Fransız dilinə sevgimizin əsas səbəbi Əhməd bəy Ağaoğlunun həyat hekayəsi idi. Müəllimimiz bizə Əhməd bəyin Şuşada fransız dilini öyrənməsindən, sonra Parisə gedib Sorbonda təhsil almağından danışdıqca bizim fransız dilinə, mədəniyyətinə sevgimizi artırdı. Onun hekayəsi bizə gələcəkdə xaricə gedib təhsil almaq üçün motivasiya verirdi”, – deyə Tural bəy xatırlayır.\nHazırda Şuşada realnı məktəbinin binası, Əhməd bəy Ağaoğlunun, Xurşidbanu Natəvanın evləri dağılmış vəziyyətdədir. Onilliklər boyu azərbaycanlı və erməni şagirdlərin fransız dilini öyrəndiyi, Qərb mədəniyyəti ilə tanış olduğu Şuşanın “Renessans” dövrü indi ancaq xatirələrdə yaşayır.\nİndi xatirələrdə yaşayan bu dövr bizə sübut edir ki, Qarabağın, xüsusilə Şuşanın əzəmətli maarifçilik ənənəsi bizim həm də qan yaddaşımızdadır və mütləq oraya qayıdıb ənənələri davam etdirməliyik”.\nDağlıq Qarabağ bölgəsinin azərbaycanlı icmasının beynəlxalq əlaqələr şöbəsinin müdiri \_\_Musavat\nƏvvəlki məqaləAzərbaycanda daha bir nazirliyin əməkdaşları koronavirusa yoluxdu\nNövbəti məqalədəBoris Conson qəzaya düşdü – Video\nAzərbaycan XİN rusiyalı deputatın adını “qara siyahı”ya saldı


Dehşetli qezada 7 nefer ölüb - Azadliq Xeber\nDehşetli qezada 7 nefer ölüb\nDəhşətli qəzada 7 nəfər ölüb\n24.06.2015 / 10:10 xeber –\nRusiyanın Omsk vilayətində baş verən yol qəzasında 7 nəfər ölüb. APA-nın “lenta.ru”ya istinadən verdiyi məlumata görə, hadisə iyunun 24-də yerli vaxtla saat 03.00 radələrində Tümen-Omsk yolunun 436-cı kilometrliyində qeydə alınıb.\nOmsk vilayətinin Krutinsk rayonu ərazisində “Lada Qranata” və “Toyota Mark II” avtomobilləri toqquşub. Nəticədə 5 nəfər yerindəcə keçinib, xəstəxanaya aparılan 3 nəfərdən 2-si orada ölüb.\nHadisə yerində operativ istintaq qrupu çalışır.


Azərbaycanda 19 dövlət əmlakı özəlləşdirilib » Etatist.com internet qəzeti\nBunlardan 3-ü kiçik dövlət müəssisəsi, 13-ü qeyri-yaşayış sahəsi, 3-ü isə nəqliyyat vasitəsidir\nKomitədən APA-Economics-ə verilən məlumata görə, budəfəki hərrac özəlləşmə prosesində alıcıların sayını artırıb. Belə ki, paytaxtın Nərimanov rayonunda yerləşən qeyri-yaşayış sahəsinin ilkin start qiyməti 13 min manat olsa da, ən son təklif 13 min 450 manatadək yüksəlib. Adıçəkilən əmlakın ümumi faydalı sahəsi 50 kvadratmetrə yaxındır.\nBundan başqa, eyni ünvanda yerləşən birmərtəbəli binanın zirzəmisinin start qiyməti 2 min 500 manata olsa da həmin obyekt ən son 2 min 600 manat təklif edilib.\nHərracda özəlləşdirilən kiçik dövlət müəssisələri paytaxtın Sabunçu rayonunda, digərləri isə Gəncə və Qəbələ şəhərlərində yerləşir. Həmin əmlaklar isə xidmət sahəsində əlverişli olmaqla sahibinə yaxşı gəlir gətirə bilər. Belə ki, ümumi faydalı sahəsi 119 kvadratmetr olan Gəncə şəhərində yerləşən 6 saylı mağaza ərzaq mallarının pərakəndə satışı üçün olduqca münasibdir.\nBundan başqa, özəlləşdirilən “Maştağa Avtodəstə” də təmir sahəsində sahibi üçün gəlir mənbəyi ola bilər. Adıçəkilən əmlakın ümumi faydalı sahəsi isə 1 400 kvadratmetrə yaxın, torpaq sahəsi isə 10 min kvadratmetrdən çoxdur.\nBakı şəhəri üzrə özəlləşən qeyri-yaşayış sahəsindən 5-i Nərimanov, 5-i Nəsimi, 2-si Səbail rayonunda yerləşir. Region üzrə özəlləşən qeyri-yaşayış sahəsi isə Abşeron rayonundadır. Səbail rayonunda yerləşən, ümumi faydalı sahəsi 116,5 kvadratmetr olan əmlakdan ofis, xidmət obyekti kimi istifadə etmək olar. Nərimanov rayonunda yerləşən ümumi faydalı sahəsi 63 kvadratmetrə yaxın olan obyekt də xidmət sahəsi üçün uyğundur.\nBununla yanaşı, hərracda özəlləşən avtomobillər 2007-ci il istehsalı olan “Fiat Albeo” və “Fiat Doblo”, buraxılış tarixi 2006-cı il olan “Nissan Maxima”dır.\nQeyd edək ki, Əmlak Məsələləri Dövlət Komitəsi tərəfindən növbəti hərrac bayram günləri ilə əlaqədar olaraq martın 27-də keçiriləcək.


insanhuquqlari.az - Qobustan və Şamaxı rayon sakinlərinin nəzərinə\nAzərbaycan Respublikasının Prezidenti cənab İlham Əliyevin tapşırığına və bölgələrdə vətəndaşların qəbulu cədvəlinə uyğun olaraq Baş prokurorun müavini Namiq Əsgərov cari il dekabrın 6-da saat 10:00-da Qobustan rayon prokurorluğunun inzibati binasında Qobustan və Şamaxı rayon sakinlərinin qəbulunu keçirəcəkdir. Qəbulda vətəndaşların prokurorluq orqanlarının səlahiyyətlərinə aid olan müraciətlərinə baxılacaqdır. Vətəndaşların qəbulla bağlı qeydiyyatı və Qobustan rayonuna gəlmələrinin təşkili müvafiq rayon prokurorları tərəfindən həyata keçiriləcəkdir. Vətəndaşlar yaşadıqları ərazi üzrə rayon prokurorluqlarına yazılı və ya şifahi müraciət etməklə yanaşı, Baş Prokurorluğun Müraciətlərə baxılması idarəsinin 437-28-79 nömrəli telefonu və [email protected] elektron poçt ünvanı vasitəsilə də qəbula yazıla bilərlər.\nBu xəbər cəmi 7855 dəfə oxunuldu